url: =Kumpipa' Thukham - Zomi Adventist Innkuan\nLesson 6: Kumpipa’ Thukham\nKumpi Darius, Medes leh Persia, in Babylon a zawh khit ciangin, Babylon ulian te khempeuh khat simloh that ma-ang khin hi. Tua pa pen Daniel hi a, amaan Pasian sawltak pa hi. Tua ma kum sawm sagih lai-in Judah pan in Babylon te in sal aa amat khat uh hi a, Kumpipa inn sungah om iin kumpipa thudot ahi hi. Daniel pen kumpi gam khempeuh in mipil mahmah pa ci aa atheih pa uh ahihi.” Daniel 5:12; 6:3\nKumpi Darius in Daniel nuntaakna khawi sak bek hi lo-in, “kumpi gam sung khempeuh uksak dingin geel lai hi.” Daniel 6:3. Medo-Persian ulian pawlkhat in Hebia sila khat pen amau te uk dingin Kumpipa in alapsang toh ciangin haza mahmah iin thangpaai mahmah uh hi.\nTua manin amau te in tha’ngsiah uh aa, ni 30 sunga kumpipa Darius simloh adangkhat peuhpeuh abia aom leh humpi kua sungah khiat theih nadingin Kumpipa in seal hong tup nading vaihawm sim uh hi (Daniel 6:7). Ahih hangin hih mite in, Daniel in a nuntaak sungin thunget khiam tuan hetlo dinga, pasian dang bia lo ding cih thukham (Paikhiatna 20:3) Pasian’ thukham zuih dinga a khensatna ah kip takin om ding hi, cih zong athei uh hi.\nA lamet mah bang un tua ulian te in, Daniel in a tawlet hong a Pasian kiang thu anget laitak atuak uh hi. Kumpipa Darius in hih thu atheih ciangin, hih alawmpa humpi kua sungah khiat nadingin a suaikai (signs) khakna pan, a hotkhiat theih nading lam tuamtuam hong zong hi. Ahih hangin a thukham kikhel kik thei nawn lo hi. Daniel Humpi kua sungah akikhiat ciangin, Daniel cihtakna a pahtawina iin Pasian in a vantungmi khat sawl iin humpi te kam te hum sak hi (Daniel 6:22).\nGenkholhna in, ni nunung ciangin Pasian’ mite in Daniel mah bangin kua kumpi thu mang dinga, kua thukham zui ding cih khensatna nei ding uh hi, ci hi.\nLuke 16:17 Ahi zongin Thukham a neupen themno khat nangawn a maiman’ ding sangin van leh lei a man’than’ ding olzaw lai hi.\nLate 89:34 Ka thuciamna siasak loin, ka kam pana paikhia thute ka khel kei ding hi.\nLate 111:7, 8 Ama nasepnate __________ amah thumanin citak a, a thupiaknate muan’taak mahmah hi. 8A tawntungin tuate kip ngitnget a, thuman leh thutang tawh zuih ding ahi hi.\nMalachi 3:6 “Kei, Topa ka hi a, lungsim a kheello mi ka hi hi. No Jakob suanlekhakte aw, a siacimit na hi nai kei uh hi.\nPasian thukham khek theih ding hi ngeilo hi. Pasian akikhel ngei hetloh mah bangin athukham te zong kikhel thei ngeilo hi. Laisiangtho sungah thum vei leitung kumpi (Herod, Ahasuerus, leh Darius) te in thukham bawl iin khel kik nuam uha, ahih hangin khel kik theilo uh hi. Persian thukham zong khial a, ahoi diaidiai kumpipa thu zong kikhel theilo ahih leh bang dingin avanglian mahmah Pasian thukham kikhek thei mawk ding hiam? Suangpek tungah Ama khutme tawh a at hi-a, khek nuam mawk ding hiam? Anuai-a Pasian leh a thukham saikaakna en dih ni!\n1 John 3:4. Mawhna i cih pen __________ palsatna ahih manin a mawh mi khempeuh __________ palsat ahi uh hi.\nRomans 3:20. __________ in mihingte a mawhna kilangsak thei bek ahih manin __________ zuihna hangin kuamah in Pasian tawh kipawl theihna ngah zolo hi.\nSee also Tennessee Governor Denies Clemency for Adventist Elder Scheduled to Die Thursday\nThukham tungtawnin mawhna pan hong hon ding Honpa kisam ih hih lam kiphawk thei ih hih manin Dawimangpa’ in thukham mudah mahmah hi. Roman 4:15 “Thukham om kei leh mawhna aom kei hi.” Thukham in kuamah hong hon theilo hi, Pasian’ kicinna leh mihingte mawhna hong lak bek hi.\nPasian’ Thukham Sawm hi tua sungah, “Haza kei in”(Paikhiatna 31:18; 32:16) ci-in Pasian khutme tawh kigelh ahih manin mawhna hi cih ih thei hi. Thukham Sawm lakah khatpeuh akhial mi in daan thuak ding hicih ih thei hi. Tua manin Pasian thukham pen “zai” (Late 119:96) leh “hoihkim” (Late 19:7). “Mite zuih ding hi.” Thuhilhsia 12:13. Ih mawhna hangin ih lunghimawh leh Honpa ih zon hong kul ding hi. Mawhneite adinga Zeisu hong kisamsak thukham pen dawimangpa in muhdah phadeuh hi bang hanghiam cih leh Zeisu zuan leng Amah in hong hon iin hong maisak ding lam dawi in thei hi.\nJohn 15:10. Ka Pa’ hong __________ zui-in ama itna sungah ka om mah bangin note in zong ka thupiaknate na hong zuih uh leh ka itna sungah a om na hi ding uh hi.\nEite etteh dingin Zeisu in Thukham Sawm na zui takpi hi. (1 Peter 2:21).\nRomans 6:23. Bang hang hiam cih leh mawhna in thaman hong piak pen sihna hi a, ahi zongin i Topa Jesuh tawh i kipawl manin Pasian’ hong piakkhong pen nuntak __________ ahi hi.\nThukham kikhek thei hi leh Zeisu singlamteh tungah hong sih kullo ding hi. Mawhneite tatkhiatna dingin Zeisu hong sih kul ahih manin thukham kikhel thei hetlo cihna hong kilang hi.\nMatthew 19:17. Jesuh in, “Bang hangin bang hoih hiam cih thu hong dong na hi hiam? A hoih khat bek om hi. Nuntak tawntungna sungah na lutnop leh thukhamte na zui in,” ci-in a dawng hi.\nJohn 14:15. Tua ciangin Jesuh in, “Kei na hong it uh leh ka thupiakte zong na zui ding uh hi.\nRevelation 22:14. Khuapi __________ sungah a luttheihna ding leh nuntakna singgah a nektheihna dingun a puan uh a siangin a sawp mite, mi hampha ahi uh hi.\nRevelation 14:12. Pasian’ thupiakna zui-in Jesuh tungah a citak Pasian’ mite-a’ dingin thuakzawhna kisam hi.\nPasian mite in thukham zui ding uhhi cih pen Laisiangtho Thak sungah kitel takin hong gen hi. Ih theih ciat mah bangin tu laitak iin hih leitungah buaina lianpi om hi, ahangin mi tampite in Pasian thukham zuih ding thupi sa nonlo uh hi. Laisiangtho in tuhun a genna ah, “Topa aw, na thu (law) kipalsat khin ahih ciangin na thukhen hun ding hita hi.” Late 119:126.\nPhilippians 4:13. Khrih in a hong piak vangliatna tawh hihte khempeuh nawkzawhna ding thahatna a nei ka hi hi.\nRomans 8:3, 4. Mihingte thahatlo ihih manin Thukham in a hih zawhloh thute Pasian in a hihzo hi. Mawhna a beisak theihna dingin mihingte sunga om mawhna tungah thu a khenna-in ama Tapa hong sawl a, amah pen mihingte’ mawhna lungsim mah a nei-in a hong pai hi. 4Eite’ deihna __________ nungta loin Pasian’ Kha Siangtho’ deihna __________ a nungta eite sungah Thukham’ deihna teng a kicin’ theihna dingin Pasian in a Tapa a hong sawl ahi hi.\nPhilippians 1:6. Note sungah hih nasep hoih a hong pankhia Pasian in Jesuh Khrih hong paikik hun ciangdong, mi cingtaak na hihna dingun hong huh ding hi, ci-in teltakin ka thei hi.\nSee also A Langpang Kumpipa Tapa\nMi khat hong pianthak ciangin Zeisu in a Khasiangtho tungtawnin tua pa sungah lutin a lamdang iin tuapa in thuman nopna hong nei hi.\nThu Hilhkikna 4:13. Thupiak Sawmte ahi note’ hih dinga hong thupiak ama __________ note’ tungah hong gen a, amah in suangpeek nih tungah tuate a gelh hi.\nHebrews 8:8. Tua ahih manin Pasian in ama mite mawhsakna thu na gen a, “Topa in hih bangin ci hi: Israel mite leh Judah mite tawh __________ thak ka bawl ding hun hong tung ding hi.\nHebrews 8:10. Ahi zongin tu-in Israel mite tawh ka __________ hih bang ahi hi. Amaute sungah ka thukham ka guang ding a, amaute lungtang tungah gelhin, amaute’ Pasian ka hi ding a, amaute pen keima mi ahi ding uh hi.\nThuciamna nam nihte-in Pasian leh mihingte kikal-a thukimna ahihi. Thuciam lui pen kiplo hi, ahangin mite in Pasian kiangah aciam uh ahihi.\nRomans 6:15. Eite pen thukham’ uk hiloin Pasian’ hehpihna in hong uk ahih manin mawhna i gamta kei ding hi.\nRomans 3:31. Tua ahih leh hih upna thu i gen __________ Thukham a phiat ihi hiam? Hilo hi; a kipsak semsem ihi hi.\nZeisu in thukham palsat a mawhna bawlte mawhna amaisak khitciangin thukham zui ding mah iin hilh kik hi. Zeisu’ maisakna thupha a phawk thei te in midangte sangin Zeisu nungzuih ding lunggulh zaw uh hi.\nEphesians 2:8, 9. Note’ upna hangin Pasian’ hong hehpihna tawh __________ a ngah na hi uh hi. Note’ thalawhna hangin a ngah hiloin Pasian’ hong piakkhong ahi hi. 9Note’ hanciamna tawh a ngah hilo na hih manun na kisialhna ding uh a thu omlo hi.\nPasian thukham zuihna tawh kuamah in gupna ngah lo hi. Mi khempeuh in alamdang-nasepna ahi Pasian hehpihna bek tawh gupna kingah hi. Akikhel mite leh gupna ngah mite in, Zeisu tungah lungdamna leh itna lahna iin, Ama thukhamte mannopna nei uh hi.\nRomans 13:10. Midangte a it mi peuhmah in amaute tungah __________ bawl hetlo ahih manin itna i neih ciangin Thukham buppi a zui khinta ihi hi.\nMatthew 22:37-39. Jesuh in, “Na Topa Pasian na lungsim khempeuh, na nuntakna khempeuh, leh na pilna khempeuh tawh na it ding hi, cihna ahi hi. 38Hih pen a masapen, a lianpen thukham ahi hi. 39A nihna pen a masa mah tawh kibang a, nangma pumpi na it bangin na vengte na it in, cihna ahi hi.\n1 John 5:3. Pasian i it ciangin ama thupiakte a zui ihi hi. Eite-a’ dingin ama thupiakte zuihding a haksa lua hilo hi.\nItna in na khempeuh ah hong lawpsak hi. Thukham amasa li te pen Pasian tunga bawl ding te hi a, ih it ciangin a sawlbang kimang nuam hi. Anunung guk te pen mihingte tungah bawl ding te ahi hi. Mi ii it ciangin na asak ding uh kibawl nuamlo hi.\nHe! Zeisu hong si ding hi ci aa limcinna khempeuh singlamteh khitciangin kul nawnlo hi (Colossians 2:13-17). Gan tawh biakna khempeuh kul nawnlo hi. Amah in Pasian tuu tatak tawh kicingsak zo hi.\nRevelation 12:17. Tua ciangin tua numei tungah gulpi heh mahmah a, tua numei’ __________ dangte ahi, Pasian’ thupiakna zui-in, Jesuh thu-ah kiptakin a om mite a sim dingin kuankhia a,\nPasian thukham sawm zui-a Zeisu teci panna len pawlpite tungah Satan heh mahmah hi. Bang hanghiam cihleh amaute in mawhnei khat mi siangtho a suah theih nadingin Pasian vangliatna te hilh uh hi.\nProverbs 29:18. Pasian’ lamlahna a kizuih lohna __________ gamsung mite pheengtat gawp uh hi. Pasian’ thukham a zui mite ahih leh a lungdam uh hi.\nPsalms 119:165. Nangma thu a deihte in lungnopna lianpi ngah uh a, amaute a tuksakzo ding bangmah omlo hi.\nPasian thukham a zuite-in, Lungdamna, kipakna, daihna, leh adang thupha tampi ngah uhhi. Pasian thukham, David in kham sangin manphazaw hi acih pen lamdangsak ding hi lo hi (Late 19:10).\nPrev post Lungdamna Thu Nuntakpih\nNext post University President Announces New Edition of Andrews Study Bible


timestamp: atn

url: =Tedim khuahun (21 January 2017) ~ Tedim Times :: ZOMI DAILY\nposted on 22 January 2017 at 7:44 pm UTC+9:30 Lomkholna: News, Tedim, Zomi\n~ Tedim khuasung pen kumthak khitzawh gamdaih suah mahmah aa khuasung vak leng La kihong valval cih zong kiza nawn lo hi. Khuahunpen December, 2016 laisangin votzaw aa huihnundan pen siangvot kilkel hi.\n~ Tedim sangpi ( No.1 B.E.H.S.Tedim ) pen nidang ka sang kah lai un zong a kipuah zelzel hi mah leh luikikkikta aa Puahhuai mahmah hi. Tua pen tungsiah lamte leh Sangsiate kilungnuam lo aa Lungdam bawl sangkhak sung in Kongkhak leh Tawlette kibawlsak aa tu in a hih leh manta in etlawm mahmah hi.\n~ Tedim khuasung ah Meikhuam mungte nidang hun lai aa Sik a kizang hi in tuin kilaih ding aa Meizum lamte in zong a Khuamte koih khin aa a sawt loin hong kilaih ding hi.\n~16/1/2017 ni in Tedim khua ah ding bek hi loin Mitampi aa dng in thunget namual ( International Prayer Mountain ) ding pen Saimual pan in Gawmual dong ah seh na zong kinei aa tuni a LAIPI zong kisuang khin hi.\n~ Tedim khuasung ah Shalom kipawlnate makaih natawh Bawlungsuih zong Kamhau Tualpi ah om aa team 10 val kimawl in lunglut huai peuh mah hi.\n~ Tedim khuasung lampi munpawl khatte zong Lampi Kattazasi siate kipuah kik aa zatnuamtuam mahmah hi.\n~ 18/1/2017ni Tedim Christian Fellowship-te\nMakaih natawh CMBC biakinnpi ah\nPasian thuthuk sin na kinei aa\nMikangte zong thuhilh ding in kihel hi. Thusin mi 100 val kihel thei hi.\nShia Shian/ Tedim Times\nPrevious: Tedim ah Phone tawh sum kikhem sawm ~ Zingsol\nNext: India ah meileng tuahsia, mi 26 si, 100 liam ~ ZD\nBiakna leh Gamthu (Church and State) ~ Pu King Mang


url: =ZOMI NAM NI (Zomi Natioanal Day) By - Rev. Dr. Khen Za Sian (August,2000) - Laibu Saal\nHome > Thuluui/Articles > ZOMI NAM NI (Zomi Natioanal Day) By - Rev. Dr. Khen Za Sian (August,2000)\nZOMI NAM NI (Zomi Natioanal Day) By - Rev. Dr. Khen Za Sian (August,2000)\nFebruary 20 ni pen, “ZOMI NAM NI,” ahi hi. Tua ni pen tu hun ciangin Zomite in i omna mun ciatah kithupi ngaihsut ahih manin a nopci leh a thupi thei pen in kibawl ciat hi. Leitungah minam lian khempeuh in a neih Minam Ni pen ei zong a nei i hih manin angtan huai mahmah leh Ni thupi mahmah khat zong ahi hi. Zomi Nam Ni pen ol takin van panin hong kiasuk hi lo a, gam makai masate in dawi havang kawmkal panin a na kaihkhiat uh ahi hi.\nMikangte in Zogam hong uk uh ciangin ki-ukzia ding upadi hong bawl sak uh, “Chin Hills Regualtion Acts,” in i kipumkhatna ding sangin, kikhenna hong piang sak zaw hi. Kum 50 sung hong ukna sungah Zomi sungah khat leh khat, bawng (group) khat leh bawngkhat kikhenna hong pian sak banah, beh khat leh beh khat na ngawn hong kimelma sak hi. Tua banah Zomite khen khat Bangladesh gamah, khenkhat India gamah, khenkhat Kawl gamah hong khen sawnsawn uh ciangin i minam sungah kitel khialhna leh pau leh ham kitheih lohna hong piang sak hi. Hih thute hangin Zomi makai masate in kipumkhatna ding a ngaihsutna panun Zomi Nam Ni hong piang khia ahi hi.\nMakai masate in kipumkhatna lo tawh mikangte khutnuai leh hong piak uh upadi nuai panin kisuakta ngei lo ding hi cih na phawk ahih manun, a ciangciangah kipumkhatna ding na vaihawm uh hi. Tua thu hangin Ware khua-ah September 29, 1932 ni-in Zomi makaite in vaihawmna na nei uh a, kipawlna “Chin Hills Union Organization,” (CHUO) na phuan uh hi. Tua munah, “Zomite in pilna leh theihna lamah i mainawt theihna ding leh mikangte khut sung panin i suahtak theihna dingin,” khensatna na nei uh hi. Tua a khensatnate uh lai tawh gelhin mikangte pia uh hi.\nTua bangin a ngetna uh pen mikangte in a san lohna thu uh leh CHUO pen, “Kipawlna man hilo hi,” ci-in February 20, 1938 in Zomi uliante na zasak uh hi. Tua thuzaksakna hangin Zomite kipumkhatna guanin, a kipawlkhopna uh thakhauh sak zaw sop ahih manin, ukpite ukna a beina ding leh mikang khutnuai panin suahtakna ngah theihna dingin pankhop nopna lianpi guan hi.\nTua hun lai-in Kawlgam laizangah General Aung San makaihna tawh suahtakna ding na hanciam mahmah uh, General Aung San in CHUO thu a theih ciangin December 13, 1946 ni-in a teenna innah CHUO makaite, namdang makai tuamtuamte leh namneu tuamtuam makaite tawh kipawlkhopna a kip zaw neih theihna dingin kikaikhawmin khensatna na nei uh hi. Tua maban zopna in March 4-6, 1947 in Zomite leh Kawlmite in kilemna na bawl uh a, Kawlmite taangin U Ba Chu, Zomite taangin Pu Vuantu Maung in kilemna suai na kai uh hi. Tua hun sung mahin Nyang Shwe khua-ah Kachin, Shan leh Zomite-te in mapang khawm dingin thukimna suai na kai uh hi. Tua thute tawh kizui-in minam ciatin a taangmi ding uh teelkhiatna nei uh a, Zomi sung panin: Pu Hlur Mung, Pu Kio Mang leh Pu Thawng Za Khup-te na teel khia uh hi. Shan ukpi sung panin: Tawn Peng, Yawng Husei, North Hsenwi leh Mong Pawn, Hsamongh Kam. Shan minam sung panin: Tin Aye, Kya Bu, Saw Yapa leh Hkun Htee. Kachin minam sung panin: Sinwa Nawng, Zau Rip leh Dinra Tawng. Bahmo panin: Zala, Zau Lawm leh Labang Grong-te ahi uh hi. Tua khit ciangin General Aung San makaihna tawh February 12, 1947 ni-in Shan gam Pinlong ah thukimna suai na kai uh hi. Tua thukimna tawh kizui-in January 4, 1948 ni-in suahtakna kingah a, minam tuamtuam kigawm ahi manin, “Union Of Burma,” ci-in na kipsak uh hi.\nKawlgam in suahtakna i ngah hangin ukpite in mikangte hong piak upadi tawh hong uk lai uh hi.Tua thu hangin Zomite kipumkhatin khut khat khai khe khat khai i bat theihna dingin Zomi makaite in phualpi lamah February 3, 1948 ni-in ngetna na bawl uh hi. Tua a ngetna uh tawh kizui-in, “Chin Hills Inquiry Commission,” na bawl uh a, tua kipawlna makaihna tawh February 12-23, 1048 sung Falam ah Zomi sung panin mi 5000 palai na paikhawm uh hi. Tua munah a kikuppi uh pen, “Mikangte in Zogam ki-ukna dingin hong piak ahi, “Chin Hills Regulation Acts,” zang suak ding maw? Phiat ding, cih ahi hi. Hih vaihawmna-ah Capt. Pu Mang Tung Nung makaihna tawh a kinei ahi hi. Tedim panin taangmi ahi Pu Thang Za Kai (Rev. Dr. Kam Khaw Thang pa no) in phiat dingin a deihna lai tawh kician takin a gelh pen makaite tungah pia-in, a kam tawh zong gen beh lai hi. Tua a genna pen Falam taang mi Pu Sum Mang leh Kanpalet taangmi Pu Than Mung-te in thukimpihna thugen uh hi. Tua thu tawh kisai-in ngaihsutna namnih om lai ahih manin, vote tawh khensatna nei uh hi. Palai 5000 sung panin zatsuak ding a deih vote 17 pha a, phiat dingin a deih pen vote 4983 pha hi. Tua ahih manin zat not loh dingin thukimna a neih khit uh ciangin, February 2o, ni pen, “Zomi Nam Ni,” dingin kipsak pah uh ahih manin February 20, 1948 ni-in, “Zomi Nam Ni,” hong piang khia ahi hi.\nTua a kipsak uh pen October 9, 1950 ni-in Chin Affairs Council in, Zomi Nam Ni dingin February 20 ni na kipsak hi. A kipsakna uh tawh kizui-in February 20, 1951 kumin a masa pen Zomi Nam Ni, Mindat khuapi ah na zang uh hi. Tua munah Zagam ulian khempeuh kimtakin a pai banuah, Prime Minister U Nu zong va kihel in hanthotna leh thapiakna a neih banah President of Burma in lungdampihna lai zong simkhiatna nei hi.\nA MIN LEH HUN KIKHEL SAWMNA\n1956 kum-in Chin Affairs ah a sem Pu Za Hre Lian in, February 20 ni pen December 4, ni tawh khel dingin vaihawm hi. Tua a vaihawmna pen mipite in lim takin a ngaihsut uh ciangin, December kha 4, ni-in Zomite kipumkhatna dingin mailam kalsuanna ding vaihawmna leh kikupna om ngeilo ahih manin, a piang theilo suak hi.\nFebruary 1, 1966 kumin, Zogam ulian pawl khat in, “Zomi Nam Ni,” cih sangin, “Chin Special Day,” cih tawh a kikhel theihna dingin vaihawmna nei uh hi. Tua thu Bu Put Pa (Tedim) in a zak ciangin, kumpi General Ne Win kiangah kam tawh ahi zongin lai tawh ahi zongin, a kikhel lohna ding leh, a kikhel theihloh thu ahi zongin thei sak hi. Tua a theihsakna tawh kizui-in, January 9, 1967 ni-in, Chin Affairs Council in, “Zomi Nam Ni,” pen a ngeina bangin zat dingin khensatna nei uh hi(Chin Affairs Council Khensatna No. 29/04 ‘2’ on Janaury 9, 1967).\n1985 kum ciangin Khakhal zumpi panin, “Zomi Nam Ni,” pen, “Chin State Day,” cih dingin thu hong ging kik leuleu a, ahih hangin Chin State i cih pen January 1973 kumin hong piang khia pan ahih manin laih theih zia ding om lo hi (Chin State has come into existence under the section 30 ‘B’ of the Constitutions of the Union of Burma).\nTua hun pan kipanin a thupi thei pen in, “Zomi Nam Ni,” kizang to ciatciat hi. Hun khat ciangin galkapte khut sungah suakta takin kizang thei nawn loin, ahih hangin Zomite lungsim sungah hih thu bei thei lo ahih manin, ahi thei bangbangin i omna ciatah a limci thei pen dingin kizang tangtang hi. Mailam hunah suakta takin i mi nam ni i zat theihna dingin a kuama ciat in tavuan i nei hi.\n“Zomi Nam Ni,” hong piankhiat zia i et kik ciangin, Zomite makai masate kilungtuakna leh kipumkhatna gah ahih manin, mapangin a sepkhopnate uh tu hun khangthakte in zong i theih den dingin, mailam i kal suanna dingin thuman pha leh ettehhuai ahih banah i deihnate i ngah theihna dingin vanzat hoih ahih lam phawk huai hi.\n“TOPA Pasian in luah dingin a teel minam leh TOPA pen Pasian dingin a teel minam in thupha ngah minam ahi hi,” (Late 33:12)\nNi Thupi Piankhiatna Taangthu Thuluui/Articles\nItem Reviewed: ZOMI NAM NI (Zomi Natioanal Day) By - Rev. Dr. Khen Za Sian (August,2000) Description: Rating: 5 Reviewed By: Cinpu Zomi


url: =ZAM Thupuak :: 12 November 2017 (Dahpihna: Nu Kam Sian Dim (Kum 45, Heilei) :: ZOMI DAILY\nZAM Thupuak :: 12 November 2017 (Dahpihna: Nu Kam Sian Dim (Kum 45, Heilei)\nposted on 11 November 2017 at 1:28 pm Lomkholna: Malaysia, News, Refugee, ZAM, Zomi\nRSC mankhin, DHS angak te ading theihhuai :: 07-11-2017 (Tuesday) ni a kipan in RSC man khin in DHS ngak te phone hong ki samsam ta hi. DHS interview buppi pen phone tawh interview ding cihna hilo in, interview appointment hongpiak ma in na file uh ki sitpha in, a kisam bangin theihbeh tuak a om leh phone tawh hong hopih ding hi. DHS na phi ciang RSC na phi lai a na gensa thu te khat zong kipelh loin na dawn kik theih ding kisam ding hi. Tua banah tuma kum (10) sung na om ngeina pen na tangthu tawh kituak in limtak nadawn theih ding kisam hi. Tua hong interview khitciangin nadawn kikna tawh kizui in Security check bawlpha ding uh ahih manin hoihtak na kigin phat ding thupi mahmah hi.\nHih thu tawh kisai in dot kikna tampi zong om a, hih phone pan kidotna pen DHS interview hinai loin RSC a om na file te DHS a kipuak theih na ding akisam ahihi. US gamte I policy thak tawh kizui in hihthu te hong dot cian phot lohin DHS interview kiphi thei lo ding ahihi. Hih dotna pen DHS interview ahih loh hangin DHS interview a ding a thupi mahmah ahih manin Zomi a kua maciat in ei lam pan I mawhpuak ciat hoihtak in sep ding hong thupi mahmah hi. A kician lopi in nagen leh DHS interview hong sap hun ciangin na mailam hong mial tuam mahmah ding ahih manin a hun omlai in kiging khol sa in om den in. 1. Na phone hoihtak len in. 2. Na tangthu te limtak telcian in.3. Tuma kum (10) sungna omna leh nasep te hoih tak kician sak in. Telbeh nop a om leh ZAM ah kidong thei hi.\n2018 ZSM LAIBU KINGAH TA HI :: Malaysia zomi Genvai Kipawlna (ZSM) 2018 a ding ki lut thei ta a, ZSM laibu te zong kila thei ta hi. ZSM lut man mi khat ciang kum khat ai RM 20 hi a, hih na lutna hang tawh ahamsa a dong tuak I mipih te a panpih, a dah a kap hun ah a khitui a nulsak na hi gige hi. Hih ZSM ah member na lutna in nang a ding a pia na hikei a, panpih na a kisam te a panpih na hi zaw hi. 2017 sungin zong tu ciangciang Zomi pih te luang (20) bang lei ah I tuh theih na in nang leh kei I pankhopna ahih bang mahin mailam ah zong mapang khawm lai ding in zong kong zawn phapha uhhi.\nZSM pan thuzaksakna :: ZSM ah palai sem ding volunteer kideih hi. Khasum ki pia zolo ding ahih manin veina tawh a kipia khia nuam te hong kimuak hi. ZSM ah kum khat sung volunteer asem nuamte in 30 November 2017 a nunungpen in min nong piak nang un kong gen uhhi. Hih anuai a sia te tung ah min sazian kipia thei ding hi. Sia Gin khan En -Phone 017 3342 760 Sia Joseph Tuang puu -Phone 016 254 4093\nZAM PALAI TE KHASIM THUNGET KINEI :: ZAM palai te khasim thungetna kizom toto a, 09-11-2017 (Thursday) ni in Sentosa Zomi Innkuan pawlpi kem siapa Rev. Suan Sian Pau in hong makaih in 1 Timothy 5:8 “Mikhat peuh in a beh a phung, a diakdiakin a innkuan sung mite vak nop kei leh upna a nusia hita a, thu um lo mite sangin sia zaw lai hi” cih Pasian kammal tawh thapiakna leh thungetsakna hong nei a, tha kingah mahmah in kilungdam mahmah hi. Topa’n siapa te innkuan thupha hong piaksak semsem tahen.\nUNHCR ZUM AH VAI DAWP THEIH NITE :: UNHCR zum ah vai tuamtuam te nadawp nop leh UN vai tuamtuam dawp/kan nuam te in Thursday leh Friday nite ah kidawp/kikan thei a, zingsang nai 7 lap hamtang leng hoih pen hi.\nZomi Nam Ni mapankhop ding zotna leh theihsakna :: Malaysia a om Zomi ten kumsim a i bawl den i minam ni sawtlo in hong tung ding hita hi. Abeisa kumte mah bangin tukum zong thupitak leh picing takin bawl theih na dingin 08 November 2017 in ZAM zumpi ah kimuh khopna kinei hi. Tukum zong nopcitak leh picingtak a i bawl zawh na’ng sum leh pai tampi hong kisamding a hih manin muanna leh lametna lianpi tawh Zomi Nam Ni Committee in anuai a bangin ma i pankhopding kong zawn uhhi.\nZomi Nam Ni adingin sum leh paai tampi mah kisam a I pan khop ngeina bangmah in tutung zong Khua ki pawlnate panin RM 200 leh biakna Pawlpite panin RM 300 tawh mapang khawm dingin I kizawn hi.\nZOMI NATIONAL DAY COMMITTEE – 2018\nPresident – Sia Hau Khan Thang, Rev. Thang Do Khen, Rev. Go Za Suum\nSecretary – Sia Khoi Sian Tuang, Sia Daniel Vum Khan Mung, Rev. Dai Sim Mang\nTreasurer – Sia Tuan Sawm Tuang\nAccountant – Tg. Thang Lam Cin, Pa Thang Za Khai, Rev. Khen Za Dal\nMembers – Rev. Gin Khan En – Rev. Gin Do Khup – Rev. En Cin Pau – Rev. Ngin Khat Thang – Rev. Thawng Khan Sut – Rev. Tuang Lian Khai – Sia Kap Za Khup – Sia Gin Go Mang – Siama Ning Ngaih Hau – Siama Zam San Cing\nBank Account bawl nuamte Wed leh Fri nite ah kipai thei a, 10:00 AM pan sunlam 2:00PM kikal\nWELCOME TO ZAM :: Kawlgam, Vaigam, tuipigal leh gam tuamtuam pan Malaysia ah hong zin Zomi makai te’n Zomi zumpi ahi Zomi Association of Malaysia (ZAM) ah nong hawh/phak ham tang nading un itna lianpi tawh kong zawn uhhi.\nNa UN Vai Nakan Nuam hiam? :: Na UN vai lunghimawh in kannop dotnop khat peuhpeuh nanei hiam? UN Department tuamtuam ah laigelhsak nop naneih leh ZAM Member te ading man genlo in ZAM zum pan lai kigelh sak theiden hi.\nBANK CARD KIBAWL THEI TA :: CIMB Bank pan a kibawl MAA VISA card pen UNHCR/ZAM card tawh kibawl thei ta ding ahih manin abawl nuam te in 06-11-2017 a kipan in ZAM zum ah kibawl thei ta dinghi. Bank Card bawl na ding a kisam teng pen (1) UNHCR/ ZAM card copy 2 (2) Nu leh Pa Min (3) Phone No. (4) Email ID (5) Omna address (6) RM 200 (7) Hong theih pih ding mi khat ih min leh ID No.\nINSURANCE CARD BAWL HAMTANG UN :: UNHCR cidamna lampan a pulakna ah RHB insurance company tawh Operation tampi kibawl khin ahihmanin insurance bawl nailote limtak hanthawn abawl sak ding hi. Kuamah kiang leitawi lo/Pawlpi, khua leh tui buaisak loin, ei leh ei I hih theih nang ahun omlai in hanciam ciatni. RHB Insurance card abei leh ZAM zum ah kibawl kik thei hi. RHB Insurance in June 2017 akipanin kal (Kidney) dam loin sisawp kul den(Dailysis) abawlte huam nawnlo hi. Lungtangna leh Cancer nei te pen a bawl zawh kha (4) ciang kizang thei pan ding hi.\nDAHPIHNA :: Heilei khuami Guite beh Pa Dal Za Gin leh Nu Luan Khawm Nem te tanu, Nu Kam Sian Dim (Kum 45) in 05-11-2017 ni-in hong nusia a, 07-11-2017 ni-in Sungai Buloh hanah kivui hi. ZSM member khat ahih natawh kizui in ZAM/ZSM panin vaiteng kivanpih hi. Adah akap khem peuh tawh a kibangin ZAM/ZSM pan dahpihna I pulak hi. Topa’n adah akap khempeuh a lamdangin hong hehnem tahen.\nZAM ZUM AH KILEI THEI TENG :: ZAM zumpi ah I ngeina van tuamtuam ahi Zopuan Design tuamtuam, Zoniik Design tuamtuam, Puanten, Puandum, Zo-dial(Silk), Puanlaisan, Zokhi, Tanghciin, Khephiau, Zolukhu, Zothungkuah, Zodial cihte a kipan naupang puan tuamtuam te deih zahzah kilei thei hi. Tuabek thamloin\n(1) English to Zomi Dictionary RM50 (2) Thuciamthak Zolai Laisiangtho RM30 (3) Kawllai Laisiangtho RM30 (4) Galhiam Labu RM30 (5) Zolai Simbu RM30 (6) Tutmun Mikaangpau Sinna RM20(7) Eden ah ciahkik ni RM15(8)Cope Centenary Jubilee RM10(9) Kristian Labu RM30(10) Nisim Tongdam RM30(11) ZBC labu RM30 (12) Zonu Tongluan Magazine RM10 (13) Phillipi RM30 (14) Israel Pasian Teeltuam RM30 (15) Makaih Pilna Volume 1 RM30 (16) Makaih Pilna Volume 2 RM30 (17) Tongluan Zaitha RM30 (18) Ka Pian Sinthu RM30 (19) Zomi Ciiimnuai Tate La Namcin RM25(20) ZYA Tin Jubilee Magazine RM50(21) Zopaal Fashion Calender 2 RM10(22) Zomi CD & DVD tuamtuam te zong kingah thei hi.ZAM pen nisim in 9:00 AM pan 6:00 PM kikal kihong den hi.\nLUNGDAMNA KICIAMTEH :: 2017 Zomi Khuado pawi Malaysia sim in hong pai ahi, sangampa Lasiam B Muan Ngaihte in ZAM zum adingin ZRO flag khat hong pia a hih manin kilungdam mahmah hi. Topa’n thupha hongpia semsem in mai lamah Zogam leh Zomite adingin a nuntakna hong zang semsem tahen.\nINSURANCE CARD HONG LA UN\n1. Micheal 13. Khup Khen Niang 2. Thang Min Lian 14. Lang Sian Lian3. Hau Bawi 15. Dim Lam Cing4. Esther Cing Sian Khawl Nuam5. Dam Suan Mang 16. Langh Cin6. Tung Lian Tual 17. Dim Lam Tawi7. Ciin Ngaih Don 18. Cing Don Nuam8. Hau Lian Thang 19. Ciin Ngaih Kim9. Steven Thang Sian Van 20. Joseph Dai Sian Dongh10. Mang Lian Pau 21. Cing Sian Len11. Kap Gel Thang 22. Dim Ngaih Lian12. Dal Khat Suan\nTUKAL ZATO LAM BUAIPIH TENG\n1. Sung Sung (Tungzang) ACTS2. Khup Thawn Ding (Ngalbual) HKL3. Cin Mung (Sezang) Pudu Clinic4. Piang Pu (Mal Suangzang) PPUM5. Delisan Kim (Renzua) Sungai Buloh Hospital\nZOMI TE A DING NASEP Bakuhteh sai :: Pasal 2 kideih hi. Sunway Pyramid ah mi khat leh Subang ah mi khat hi. Nasep hun nai (10) sung, khasum RM1100 tawh kipan. Omna / ann pia hi. Nipi khat in khat vei off ding.\nKota damansara food court\nPasal 2 kisam hi. Nasep hun pen 8:00 AM –3:00 PMOmna pia loin ann pia hi. Sunday nisim off day pia. Khasum pen interview na tung tawn hi ding hi.\nHotel HOUSEKEEPING : Mi3 ki deihlai. Parttime/Fulltime kideih. Waiter/Waitress zong, Khasum RM1400-1500 kikal, Nasep hun 8:00AM-8:00PM. Omna pia lo. An pialo. UN card nei ding. Interview om ding. A mun :-Lrt Dang Wangi Station & Monorial Medan Tuanku station kiimteng. Nasep tawh kisai dotnop a om leh Sia Khuppi -016 3838 014\n1. Thang Sian Mung (Mualbeem) RM502. Nang Ngaih Lian (Laangzang) RM50\nPanpihna hongpia khempeuh tungah genzawhloh lungdamna lianpi ZAM pan kong tangko uhhi. Hi dan in I pan khopnate hangin tuni dong a kalsuan zo I hihi. Topa’n Zomite adingin mapang zo semsem dingin thupha hongpia tahen.\nPrevious: Zomi Thanksgiving Day akibawlna ahang nam 10 (November Last Week)\nNext: Bangkok ah kum 62 papikhat mawtaw tawh inndawl 4 Floor pan kia in silo\nSen gamgidung ah singgu gamdangmi 102 kiman\nMai kum 5 sung etkholhna ~ Pu Thangboi\nMainawt teitei lel in ~ Dong Mung\nEbola kici zavaat namkhat kilawh ziahziah


url: =Post Graduate Diploma In Management UK194259\nUK194259, Post Graduate Diploma In Management, Post Graduate Diploma in Management 2.0 AIMA PGDM 2.0 offered by Nugraduates is designed with the ob...\nAdvertiser:\tNulearn Location: Delhi Posted: Jun 25, 2020 2:26:41 PM Hits: 175\n109Post Graduate Diploma In Operations Management-194734 259Virtual Event Management-195120 142Best Operations Management Course-194247 200Perfect Management Serivices-194207 105Submit Guest Post For Web Designing-193952 141Why Sumukha Is The Best Home Nursing Service ??-195445 115Why Sumukha Is The Best Home Nursing Service ??-195407 127The Limitations Of The Supplement-195393 112Cable Hide Box Product Sale-195282 97E-commerce Solutions From Ecordon Solutions-195210\ngraduate in uk nurturing in uk competencies in uk diploma in uk objective in uk aima in uk management in uk post in uk professionals in uk designed in uk working in uk nugraduates in uk pgdm in uk offered in uk post in uk


url: =ZAM Thupuak :: 12 Aug 18 (Zomi Khuado 2018) :: ZOMI DAILY\nZAM Thupuak :: 12 Aug 18 (Zomi Khuado 2018)\nposted on 11 August 2018 at 2:45 pm Lomkholna: Malaysia, News, ZAM, Zomi\nMAPANG KHAWM NI ZOMI KHUADO 2018 :: Zomi Khuado pawi bawl ding tawh kisai in 08 August 2018 (Wednesday) ni-in ZAM zum ah thudotpi te tawh kikup khopna kinei in, Zomi Ngeina Khuado Pawi limtak bawl dingin thukimna kinei hi. A mun dingin Zomite Khuado Hall, Chin Woo Stadium mah ki kipsak hi. Khuado pawi nasiatak a bawlna dingin sum leh pai tampi hong kisam ahih manin muanna leh lametna lianpi tawh Khuado Committee in anuai a bangin mapang khawm dingin kong zawn uh hi. 1. Khua kipawlna pan RM200 pan a tungsiah, 2. Biakna pawlpi khat ciang RM300 pan a tungsiah leh 3. Khua kipawlna leh Pawlpi panbek hilo in, mimal in zong ma ih pan khop na dingin kong ngen uh hi. Khuado ni dingin 15 October 2018 (Monday) ni dingin kikip sak hi.\nZomi te kumkhen Khuado pawi ah Malaysia leitang tung a om Zomite khempeuh khatzong pelemlo a, ih kihel kim theih nading deihna tawh kong theikhol sak uh hi. Tuasung ah Zomite maban ding thugenna, Zomi Idol Malaysia 2018, Laam tuamtuam, lasaknate a kipan kivakna/talent show tuamtuam zong om ding a hihmanin khuahun sia leh thusia tuamtuam te tawh kipelh nadingin thungen ciatni. Zomi Khuado pawipi muakna in ih neihngei sa mah bangin in Zomi League kimawlna zong om ding hi. By: Khuado Committee 2018\nZomi Khuado 2018 Committee teng\n1. President : Sia Daniel Vum Khan Mung\n2. Vice President 1 : Rev. Go Za Suum\n4. Secretary : Sia Kap Za Khup\n5. Joint-Secretary : Tg. Thang Lam Cin\n6. Treasurer : Sia Joseph Tuangpu\n7. Assist-Treasurer : Sia Pau Sian Piang\n8. Accountant : Rev. Thang Za Cin\n9. Accountant 1 : Rev. Rev. Tuang Lian Khai\n10. Auditor : Rev. Gin Khan En\n11. Auditor 1 : Rev. Khen Za Dal\n1. Rev. Gin Do Khup 8. Rev. Dai Sim Mang\n2. Rev. En Cin Pau 9. Sia Gin Go Mang\n3. Pa Thang Za Khai 10. Sm Lucy Ciin Za Cing\n4. Sia Thomas Piang 11. Sia Cin Hau Tuang\n5. Rev. Ngin Khat Thang 12. Sia Kam Sian Mung\n6. Rev. Thawng Khan Sut 13. Sia Hau Thang\n7. Sia Pau Khua Muan Lal\nZOMI IDOL : Kumsim ih neih ngei sa om mah bangin Zomi Idol zong tukim kinei ding a, hih Zomi Idol tawh kisai in hong makaih sak dingin\n(2) Rev. Gin Khan En – 017 3342 760 te muanna tak tawh kiseh hi.\nZOMI LEAGUE : Ih bawl ngei a om mah bangin Zomi League 2018 zong nopci tak in kibawl ding hi. Hih Zomi League ah hong makaih sak dingin\nZomi League tawh kisai min sazian pia nuamte in kipia thei ta a, a tunga siate kiang ah kipia thei ding hi. Dot nop tuamtuam te zong kidong thei ding hi.\nMIPI KIMUH KHOPNA KINEI DING\nZomi Innkuan USA (ZIUSA) Executive Director Dr. Do Khan Khup pen Malaysia om Zomi te hong van dingin hong pai ding ahihmanin Malaysia om Zomi te tawh kimuh khopna leh kam kikupna a nuai a hungelna bangin kinei ding hi. Hih kimuh khopna leh kam kikup na ah Pawlpi sia te, Khua makai te leh mipi a lunglut khempeuh nong pai kim ciat na ding uh kong sam uh hi.\nAni : 16 August 2018 (Thursday)\nAhun : 1:30 PM – 5:00PM\nUN CARD RENEW TAWH KISAI\nAugust kha ni khat ni pan kipan in UNHCR zum ah Card renew (Tettan tuu) na pai ciangin ih gengen sa om mah bangin teelna nam (2) sung pan khat hong telsak ding uhhi.\nTeelna (1) Hih na teel leh 31 December 2019 dong na card hong renew sak dinga, ahi zongin 31 December 2019 pan kipan in UNHCR te mi kahinawnkei ding hi cih lungkimna suaikaih (Signature) hong hih sak ding uhhi. Kum khat leh kha 5 sung khawng UNHCR misuak lai ding cih na ahihi.\nTeelna (2) Hih na teel leh appointment laidal hong pia pah ding uh a, tua zui in interview phi kik kul ding ahihi. Kawlgam ciah kik theih lohna, galtai hih na cih te amau thukhun a huam dingin ih phi theih ding kisam ding a, tua dan ih phi theih leh UNHCR card hong pia kik in gam 3 na lam kizom thei ding hi. Ahi zongin UNHCR card ih ngah cil hun lai ih interview tawh hong kibang khollo ding a, ei lam pan thu leh la tampi tak kician takin ih gelkholh ding thupi ding hi. Amau thukhun sungah ih lut zawh kei leh hehpih ngetna lai khat vei ki at thei lai ding a, tua ah zong ih lut zawh tuan kei leh UNHCR tawh kisai nawnlo kihi pah ding hi.\nAhi zongin hih sungah Pipe Line sung a tungsa te kihel lo ding hi. Zomi pih akua ma ciatin ih mailam ding hoih tak ngaihsun kawmsa in ei mahmah lungkim takin ih khentatna lampi mah ih zuih ding hong thupi ding hi. Midang khat khentatna tawh ih kalsuan ciangin kimawh sakna leh ki khasiatna tam thei ahih manin ei ma khentatna mah tawh kalsuan ding ih ki hanthawn hi.\nZAM FREE CARD KINGAH TA\nZAM in kumsim a manngenloin ih bawl zel mah bangin Malaysia Zomi khua kipawlna makaipite leh pawlpi kem Pastor te ading ZAM card free in kibawl sak ding hi. Tua ahih manin Khua kipawlna makaite leh pawlpi kem siate in August 1st-31st sungteng nisim 9:00am-6:00pm kikal hunngahni khat peuhah ZAM Free Card nong bawl nading un ZAM zum pan zahtakna lianpitawh kong zasak uhhi. A thei kha nailo a om leh MZCA, ZCMC leh kipawlna tuamtuam te pan nahilh sawnsak un.\nMyRC card abawl nuamte in ZAM zum ah min sazian kipia khol thei lai hi. A bawl sawm te in a manlang thei in sazian piak kholh ding kisam a, ZAM card a tettan om lai te bek kibawl thei ding ahihmanin ZAM card te zong hoih tak ih et phat ding kisam hi. A sawtloin sazian ki-ap ta ding ahihmanin abawl nuam/alunglut te in a man lang in ZAM zum ah sazian hong pia-in na card te uh nong sit phat nading uh zong kong zasak uhhi.\nCHAMPION FUTSAL COMPETITION OM DING\nChampion Youth Conference muakna in Champion Futsal Competition kinei ding a, tua sungah team (16) kiciang tan ding hi. Lut man pen team khat ciangin RM 400 ta hi dinga Champion a ngahte RM1500, Trophy leh Medal (2) First Runner Up te RM 700 leh medal, Second Runner Up te RM 300 leh medal kipia ding hi.\nKimawl ni ding – 25-09-2018 (Tuesday)\nKimawl hun ding – 12:00 –6:00 PM\nQuarter Final – 02-10-2017 (Tuesday)\nKimawl hun ding – 12:00AM-2:00AM\nSemi & Final – 05-10-2018 (Friday)\n– 12:00AM-1:30 AM\nDotnop leh kizopnang : Sia Cinpi – 017 379 1327\n: Thangpi – 016 363 9096\n: No No – 018 290 2131\nSEMINAR KIKAH THEI\n7-8 August, 2018 ni (2)sung United States Embassy-Kuala Lumpur te panpihna tawh TechSoup Asia-Pacific leh Yayasan Salam te kipawlin a bawl uh ahi “Strength -ening digital technology capacities of NGOs working in Anti-Human Trafficking” seminar ah Malaysia gamsung a om NGOs makai tuamtuam te tawh kikah khawm a, ZAM pan in zong hih seminar sungah kihel thei hi. Seminar bek hi loin NGOs makai tuamtuam te tawh tulaitak ih dinmun tawh kisai zong kikamkum khawm thei in mailam ah sepkhop theih ding thute ah mapang khawmin sep khop ding zong lunggulhna a neihna te uh zong hong pulak khia uh hi.\nUNHCR PAN APPEAL AT DING TAWH KISAI THEIH SAKNA\nUNHCR pan in interview na man khit ciang appeal letter at ding hong piak leh at hamtang ding hoih zaw hi. Ih vai khat peuh pen a tawp dong mah ih zuih tang suakna in citakna khat zong hi a, mailam hun ah bang ci ding cih kigen theilo ahihmanin lungkia pah loin at tangtang in puak hamtang ni. Mi tampitakin at hang kilamdang tuan kei cih tawh at nawnloin kilak kik na om nawnlo uha, tua sangin ih at hamtang mah hoih zaw hi. At dan ding a tello leh a thei lote in ZAM zum ah hong pai un.\nZBCM biakinn Thak\nZomi khamangthang mi mangthang te kaih khopna ding a ki phuan khia ZBCM ah nong kikhopna dingin kong zawn uh hi.\nKi khop hun :12:30PM\nAmun :152-1-10 Compleks Maluri Jalan\nJejaka ,Taman Maluri 56100 KL\nGrab :Evangel Christian Assembly\nBus :U 420 YPC International College mai Meileng : LRT/MRT Maluri buta\nTHONG LAM TAWH KISAI\nTanah Merah Ajil Camp a om Zomi thongtang mi (10) 08-08-2018 ni in Kawlgam lam zuan in ciah thei ta uhhi.\n1. Niang Nem Tawi (Vangteh) HUKM\nZATO LAM TAWH KISAI : Zato lam tawh kisai in vai khat peuhpeuh na neih leh Contact :Sia Mungpi 018 3122 957\nZOMI TE ADING NASEP :\nSubang ah Factory Store general Worker pasal citak 3 ki nawh deih hi.\nOmna pia-An pialo.\nNasep hun-Monday to Friday 8:00am to 7:00pm/Saturday 8am to 5pm Nai khatsung khawlhun\nOff day- Every Sunday\nPau – English or Malay\nNa sep hahkat te khasum khan toto.\nNasep waitress or Kitchen Helper numei (or) pasal 1 a manlang-in kinawh deih.\nEnglish (or) Malay Pau, Pauthei hamtang ding.\nNasep Hun- Nai11\nOmna pia-Ann vak\nOff day-Kal 1 khatvei off\nA mun -Bundar Sunway, Sunway Pyramid pam deuh. Ei Zomi a sem pawlkhat zong omhi.\nUptown Puchong Nigh Bazaar ah na semding pasal 2 ki nawhdeih hi.\nNasep hun-Nai 10 sung\nKhasum-Basic Rm1200 tawh kipanding\nOmna pia- Anvak\nOffday-kal1 khatvei off\nZAM zum leh nasepna te adingin mapan khopna hong pia a nuai a te tungah lungdamna lianpi kong pulak khia uh hi. Zomi te itna veina taktawh ih zumpi a dingin hibangin mapang khawm in nong dinpih na te hang mah uh tawh tuni ciangdong a kikalsuan toto zo ahihi. Mailam ah zong a piakhia zo semsem dingin TOPA’N thupha hong pia henla, a zahtampi in hong thukik tahen. Zomi te a dingin zong hong zang semsem lai tahen.\n1. Pau Sian Muang (Kahgen) RM 50\n2. Thang Lian Khup RM 50\n3. Aung Nan Daw annsai RM 200\n4. Gin Khen Mang RM500\nPrevious: Nitum zia thusim (The Sunset Mystery)\nNext: Malaysia gamsung ah naungek kha 3 bek aphapan khat naukem te’n bawlsia leuleu\nKim Jong Nam vaitawh akiman North Korea gammipa ki khahkhiata ~ ZD


url: =Vondeih Kep Ding – 120 (Dimno’ Pa) :: ZOMI DAILY\nposted on 20 August 2017 at 11:32 pm Lomkholna: Article, Paukhankap\nMi pawlkhatte in amau sepzawhloh te midang a sem zo om leh pahtawi in phat ning ci lo-in gensia in, ko bawlgawp in a galte bangdan khat in ngaihsun in langpan mawk uh hi. En i sep zawh kei leh a sem zo midangte panpih leh pahtawi in thapiak pen a picing lungsim neite gamtat dan hi-a, i khua sung ah tuadan a lungsim puak a nei ding mi, kitawm mahmah lai leh kilawm sa ing. Ih sep zawh loh, i sep nop lohte a sem zo leh a sem nuam a om leh i phatphat zo kei zongin gensia kei bek leng hoih in um ing.\nKong gen ngei sa ahi, mite’ lungsim puak zia pen ka lunglut penpen hi, ka cih mah bangin tunung deuh in nupi nih kihona pan khat i lungsim puak pen etteh huai sa mahmah ing. Khat nu in pen limtak leh kician tak in a na zuak ding bawl sawm lo hiding hiven, a khat nu in, “Mun dang ah a lei pak nading om lo aih ciang, hoih tak i bawl kei zongin a gil uh hong kial leh hong lei veve in teh, ci kei un. Na bawl veve vua leh hoih tak mah, kician tak mah in a lim dingin bawl in zuak un,” ci hi. Tudan lungsim a nei tua nupi nu kampau in ka lungsim hong sunkha hi.\nTuadan in lungsim puak hoih a nei ding mi zong kitawm mahmah zel hi.\nA tamzaw phial in pen mi gilkial a dongtuak khat mu leh, ‘hih pa’n an ne kei leh si ding aih ciang hih ka an zuak pen ka cih zahzah sa leng zong hong lei lel ding hi,’ ci-in a man zah val ah a utzah khanto in tua mipa a neih teng tawh lei sak hi. Tuadan lungsim puak a nei kitam zaw mawk hi.\n“Sabengte in Sa ihmu lai kap lo-in, tui dawn laitak a tuah leh zong kap pah lo uh hi. A kap nop vua leh phawn bawl phot in, tua khit ciangin kap pan uh hi,” ci-in Papi khangham khat in hong gen ngei hi. Ei bel a ihmut laitak khawng va tuak kha leng tuahpha kisa in, lungdam bang ko liang le hang kilawm kisa ing.\nGengen leng mimal min peuh hong gelh khial kha leng hoih in um kei zaw ing. Kong gennop thu thei dingin hong lamen ing.\nPrevious: Kah-nuihna ngaih baang ~ Tdkhen\nNext: Kuala Lumpur khuasung ah “KTMB Cargo Train” vanpuakna meileng khat tuahsia\nDinmun Neihna le Kizahtaksiamna ~ Khup Lian Thang


url: =Lung Deih Cing Restaurent Ki Hong Ta! | ZOKUOMTHAWN\n← UNLF rocket attack killed three children, says KSO\nMyanmar Pu Zo News →\nLung Deih Cing Restaurent Ki Hong Ta!\tPosted on July 21, 2008\tby Zou Sangnaupang Pawlpi Delhi By: ZO Mang\nMalaysia, Kuala Lumpur khuopi sung, Kepong Wangsa Permai ah Lung Deih Cing Restaurent ( Ansai ) khat Sataurday, Jul 19, 2008 ni’n honna pawi kibawl hi.\n“Tam bang aa Zo sai ang kihon zo pen lungdam huoi sa ing. Imi te khat le khat tha kipie lei pen tam sai zong khangto mama ding hi, bang ziek ei cile tam veng behbeh ah imi te 300 val bang om aa, tuo teng in tha pie ding cilei khangto teitei ding in um ing” ciin zong Lie Dim Noe in gen hi.\n“Sai nei te ang lungduoi mama ding kisam kha vak. Bang ziek ei cile, itheisa bang in, sai hong ten Zuu ang zuo tava lon ding uh, imi te zong la Zuu ne kitam lai, lungduoi mama ding kisam vak. Hoitah in tha kipie poleih, tam sai pen, khangto ding in mu ing. Tam kim ah kawlgam mi zosie atamzaw Zo bebeh ki hi a, zong kitam mama hi.” ci’n HoiNu in gen hi.\n“Imi ten tha eipie ding in lam en ung. Ka an huon nu uh cileih zong mi tawh kizop dan siem mama, an huon me huon cileih zong kawlgam ah kum 15 bang ansai aa sem ngiet khat hi, imi ten tha ei pie ciet bo un ciin gen nuom ing ” ci-in sai neih sung ah khat ahi Kapboih in gen hi.\nZou Students' Association Delhi Branch\tView all posts by Zou Sangnaupang Pawlpi Delhi →\tThis entry was posted in Uncategorized. Bookmark the permalink.\t← UNLF rocket attack killed three children, says KSO


url: =Chinese Top Ink! Offset Sublimation Heat Transfer Ink_Henan Zhongliqi Sublimation Offset Ink Co.,Ltd\nChinese Top Ink! Offset Sublimation Heat Transfer Ink


url: =Tulaai leitung thuthang pawl khatte :: ZOMI DAILY\nposted on 12 September 2014 at 1:42 am Lomkholna: News, World\nUS president Obama ii thu ngen na ah,Iraq gam leh Syria gam a om IS te kap ding thu ngen in, zawm sakgawp ding leh sumai maang ding cihi. Iraq leh Afghan asim lai uh tawh hong kilam dang ding hi cihi.US galkap te pen lei lam pan in kapsak sawm lohi.Vanlam pan in kapsawm a, lei lam pan ahi leh Syria kumpi leh IS te adeih lo gam nuai mipi te kapsak sawmhi.Tua ahih man in akitam sam sum le paii te tawhhuh in , akisam ahi galkap siamna te sim sak dingcihi.Hih IS te do na ding ah US leh akipawl pih te in panpih ding hi.US ah Obama leh apawlte in mipi thapiak na ngah ahih man in congress ah mapan ding uhhi. Tua ahih man in US mipi tampi te in lungkim pih uh ahih man in, Obama in ama gelna te pen alak khiat ding hita hi cihi.\nUS secretary of state John Kerry in hih IS te tawh kisai in Midle East gam te ah hawh kawikawi in, hih IS te do na ding kithu khat a mapang khawn ding in zawn in, hahkat mahmah hi.Iraq ah apai na ah PM Abedi in IS te do na ding ah ahuh ding uh ngen a, John Kerry in zong san thei in kamciam pia hi.Iraq PM thak ahi Abedi tawh kisai in , Jonh Kerry in , gam thu leh galthu te apia zia te puahpha a akhek na te pen tha ngah huai mahmah hi cihi. Tua hun lai tak in Baghdad ah mawtaw bomb puak in mi 25 sicihi.\nBritain uk na pan in Scotland te insuahtak na la\nnuam uh ahih man in , tu kha 18 ni ciang mipi thukim na la ding uhhi. Tua ahih man in party lian maikai thumte buai mahmah uhhi. PM Cameron zong Scotland ah pai in nitha paii in thu ngen a, ” mipite kiang ah ngaihsun phamahmah un, mipi deih nacih pen na deih bang un kilaih theilo ding hi , ka partysang in gam ka it zaw hi”, cihi. Hih tawh kisai in Scotland CM Alex Solmon in hih party maikai te hong pai pen kua mah in deihlo hi, mipi te in inntuan ding lam ah lung lut zaw uhhi cihi.Tuaban ah amau pen azakiat ding alau man uhhi cihi.Scotland te inn atuan vua leh Britain gam a bank lianpen ahi Royal bank of Scotland in Edinbourgh pan in London ka tuah ding uhhi ci in, bank lian nih na ahi Llods in zong thu ciamteh na zum te London ah ka tuah ding uhhi cihi.\nUkrain gam ah om Russia deih thautawi te amau leh amau ki uk thei na ka piading hi ci in President Poroshenko in gen hi.Ahih hang in amau pen Ukrain gam huam ah om ding hi ci in, kiptak in gen hi.Akilem na lai uh pen nung thursday ni in bawl uhhi.Hih thu tawh kisai in parliement ah kikum lai ding cihi.Hih ki buai na hangin mipi 2600 sikhin hi.\nIndia leh Pakistan gam in guah zuu tui khang in suksiak na hang in mitul tampi te ii a inn alote uh bei mang in, a inn alo uh nusia in mumn nuam huai na mun ah kituah uh hi.Pakistan gam ah mi 450 val si in, mi 700,000 te in inn leh o nusia in haksak na thuak in om a anek adawn ding uh leh a suak tak nang uh herlicopters leh boat zang in galkap te in huh uh hi. India lam ah zong inn leh lo, lei te kisia in mi 200 val si in 400,000 val in a inn alo uh nusia hi.\nMit tawh kisai:\nMit tawh kisai theih huai thu pawl khat, na mit ah nin aom leh na mit tuai ken.Tui tawh phiat ahih kei leh tui sung ah hak ahihkei leh na lawm te ensak in la anin kheem te lakheh in.Na mit na khat tawh kitat kha ahih kei leh sak kha na hih leh tuai ken, a siin ahih kei leh abawk pen vuk( ေရ ခဲ) nuh in hong kiam pah ding hi. Laptop or ph. na et leh minute 45 khit ciang tawnvei khawl bawl in la na mit tawh agamla na mun te tawn vei sung en in.( first aid pan)\nA U pa in a nau nu kiang ah, nau nau teengtaa ki neih ni.Kei na pasal, na pen ka zi ci ding in, kei zukham ci in, ken nang hong tuum ngawt ding cihi.Nu le Pa pen tate a ding sia masate ahi hi.Inn pen sang inn zong ahihi.\nASI :AFF U19\nSemifinal ( 11.9.2014)\nMyanmar vs Veitnam (4pm )\nJapan vs Thailand (6:30 pm)\nEURO 2016 Qualifieding Result\nKAZAKHASTAN 0-0 LATVIA\nCZECH R. 2-1 HOLLAND\nANDORRO 1-2 WALES\nBOSSINIA 1-2 CYPRUS\nCROATIA 2-0 MATA\nNORWAY O-2 ITALY\nRef: the star paper, bbc.\nFacebook Group Link http://goo.gl/HJPUqw\nPrevious: USA ah state khat pan state khat ah a LAL nuam te thei ding thu\nNext: Christian te in ih khangcinna bang piciang tawh ih teh hiam?


url: =Sian anglai ah HD ~ Sia Do Khup :: ZOMI DAILY\nposted on 6 July 2020 at 11:50 pm Lomkholna: Dokhup, News, Zomi\n2010 kum a i hawm khiat SIAN ANGLAI AH movie pen HD tawh kizaih hi a, tua hun a i van zatte zui-in 720×480 bek tawh kihawm hi. Tu-in a pat pan a tawp dong Black magic-te HDMI capture card tawh HD in i man kik a, a pat pan a tawp dong i edit kik khin ta hi.\nBanghang in Edit kik\nMovie khat pian nading haksa mahmah hi. A tangthu hoih ding hamsa sem a, Topa in hong pia kei leh kammal kilawm leh tangthu hoih ngah ding baih lo hi. Tangthu ahi a, la ahi zongin Topa in hong piak hunhunin ka gelh hi a, sun sangin zan hun tamzaw hi. Ihmut cimloh tampi thuak a i nasepnate khang sawnsawnte adingin a hoih thei pen i kep ding ahi hi.\nCopyright leh Royalty vai\nA diakdiakin Kawlgam sunga om lai, movie leh music uukte in copyright thu kitel khollo hi. Ahang pen internet nei loin khanglian ihih man ahi hi. CD, DVD khawng tawh i zuak ahih manin eimi teng longal in mu kha selo ahih manin la leh music i utut kizang gawp thei hi. Tu hun ciangin internet tawh kinahvawh ta ihih manin lei ciatciat lohin lem nawn lo hi.\nI lei nop kei leh ei siamna zahzah tawh i bawl tawm kul ta hi. A beisa i hawm khempeuh pen gamdang pan hong ciahte kiangah music cd kawmin tuate i movie ah kithun mengmeng ahi hi. SIANMANG’ HAWMTEL longal music kilei lo himai hi. Tua manin a pat pan bawl kik ciatciat ding i khensat zaw hi.\nHIh movie pen a hoih mahmah khat nahi gige hi. Thangno’ Pa a kizang ka U Pau bangin hong nusia khin ta a, a lunglen huaipi khat hong suak hi. A thu a la a vekpi in mixdown bawlpha-in ki-edit kik ciatciat hi. I zawh ciangin online ah kong koih ding uh hi.\nMovie khat ibawl simin\n1. Pasian zia thei-in ama thu i zuih theih nading\n2. Zomite pumkhat i suah theih nading\n3. I tanglai Zolapite leh lakamte i kep cing nading\n4. I Zongeina leh i tangthute khangsawn ten a theih nading\n5. Biakinn tung nawnlo, TV leh Phone tawh a om den tuailaite tungah Gospel thu i gen nading\n6. Pasian hong piak talent i meet bawlin Pasian kumpi gam i khansak nading\n7. Mission fund i zon nading, hih bang ngimna tawh i bawl zel hi a, Topa in lawhcinna hong pia toto hi.\nPasal neita ding uh\nSianmang’ Hawmtel Zomi movie sunga i pahtak mahmah Lia Ciciin(Cingno) leh Lia Sasan(Niangbawi)te in June kha sungin Pasal nei ta ding uh hi. Lia Ciciin & Tg. Mungtawng June 20, 2020 (Sat) ni-in kitenna siangtho nei ding uh a, Lia Sasan & Tg. Muanpi, June 28, 2020 (Sunday) ni-in kitenna siangtho nei ding uh hi. Khitui Gospel Innkuan panin lungdampihna i tangko hi.\nZomite’ tangthu ah a mang ngei nawnlo ding SIANMANG’ HAWMTEL movie nasepna ah lungsim khempeuh tawh hong kihel uh a, gimna tawlna tampi thuak uh hi.\nMore: Zomi Movie kong biang dongah ~ Sia Do Khup\nAhi zongin thumang mahmah uh a, nasep hanciam thei mahmah uh ahih manin i mak dingte a hampha uh ahi hi. Pasian in a nuam mahmah khansauna tawh suan leh khak tu leh ta tawi-in siam ta hen la, Pasian hauhna zeekin leitungah khan kitul ngiat ta uh hen, ci-in thupha i puak hi. Sia Do Khup\nPrevious: Pasian: Zomite’ kipumkhat nading ~ Thang Suan Kam\nNext: Lai ka gelh ciangin (1) ~ T. Sawmlian


url: =Thu-um Mi Maw, Khutdawh Ngen? – TBC-Y\nThu-um Mi Maw, Khutdawh Ngen?\nRev. Suan Khan Lian, TCC Vice Principal Tuhun Khristiante banghangin thu-um mi kici hiam? Ei le ei i kidot kik dingin “kei thuum mi maw? Khutdawh ngen hi zaw?” cih ahi hi. Thungetna aw tampi za ngei ingh. Nupite i thunget hun ciang, innkuan thunget ciang le biakpiak kikhop hun ciangin i thungette bang teng hiam? Khutdawh ngen bangin i ngen hiam? Thu-um mi bangin i ngen zaw hiam? Lam gei-a khutdawh ngen te’n, ka ngah zong ka ngah kei zong ngen pong ning cih lungsim tawh ngen uh hi. Ei Khristiante pen thu-um mi hi hang a, ei’ ngaihsut tawmin i deih teng nget ding hi lo a, Pasian hong kamciam sa tung ah ki-ngak ding hizaw hi. Van le na i deihte nget kul lo hi. Pasian hong piak sa hi a, tua kamciam i up ding le i muan ngam ding bek ahi hi. Khutdawh ngen bangin i deih khempeuh, i theih ngei loh, i muh ngei lohte’ kiang a ngen ihi kei a, Lai Siangtho sunga a om sa, i ngah khit sa vive ahi hi. Khristian nuntakna i cih pen i up ding a om khin sa ahi hi. Tuhun nuntakna pen bawlsa (readymade) hun hi a, na khempeuh ol tak-in ki ngah ziauziau thei hi. Leitung khuahun tawh kizui-in ei Khristian te’n zong thu tampi ngaihsut kul lo a, Pasian hong piak readymade i nei khin hi. Bang um ding ihi hiam? Khat veivei bang thungen a bang sem ding ci aa lutangna liangin i ngaihsun thei zel hi. A taktak in, Lai Siangtho sungah a omsa Pasian thuciamte zon masak ding hi zaw hi. Tua thuciamte thei a, i up takpi leh i Khristian nuntakna pen a man nei, a khangto le a kikhel nuntakna hi pan ding hi.\nPasian kammal le a thuciamte muang ngiat ding hi hangh. Topa muang masa-in, tuakhit teh vaidangte ah i hamciam pan ding kisam hi. Ama gam le Ama deihna zong masa in, tua hi leh i kisap nadangte khempeuh hong pia thuah veve ding hi. “Na kisapte hong ngen in” ci lo a, ‘kong pia thuah ding hi,” ci hi. Sanggam u le naute aw, i deih i kisap teng khutdawh ngen bangin ngen nawn loin, Ama hong kamciam sa tungah ki-nga zaw ni. Ama gam cih ciangin Pasian china ahi hi. Kawlgam hilo a, America gam le a khangto mahmah gam zong hituan lo hi. Pasian’ ukna gam, Pasian’ uk eima lungtang cihna ahi hi. I nuntakna Pasian uksak in, Ama deih bangin i nuntak ding thupi masa hi. Pasian bang hangin bia ihi hiam? Natna pan damna ding maw, nuntak haksa aa sum le paai deih man leh innkuan sung lem lohna hanga Pasian bia ihi kha hiam? Ngaihsut huai mahmah a, na dangdangte hangin Pasian bia ihih leh lungnopna, lungmuanna kisawtkhom lo ding a, Pasian tawh kizopna kip thei lo ding hi. Pasian i biakna a hang pen, Pasian ahih man, Ama hihna, Ama vanliatnate thei a, Pasian pen No.1 mun ah koih in i biakna in biakpiakna man ahi hi.\n1. Na khempeuh a thei Pasian (Omniscience) Late 33:13-15; 139:1-4; Matthai 11:21; Mangmuhna 6-19\n2. Na khempeuh a piangsak Pasian (Omnipotence) Matthai 19:26; Mangmuhna 19:6\n3. Na khempeuh a uk Pasian (Sovereign) Efesa 1:11; Mangmuhna 41\n4. Itna Pasian (Love) Johnan masa 4:8; Efesa 1:6\n5. Hehpih thei Pasian (Gracious) Rom 3:24; Efesa 1:7,2:8 6. Thuman Pasian (Truth) John 13:7\n7. Siangtho Pasian (Holy) Paikhiatna 15:11; Isaiah 57:15\n8. Ahoih Pasian (Good) Isaiah 63:9; Late 102:13; Efesa 24:4,1:6\n9. Thudik Pasian (Righteous) John 17:15; Isaiah 45:21\n10. A kikhel lo Pasian (Immutable)\n11. Tawntung Pasian (Eternal) Late 102:26-27, 92\n12. Kha Pasian (Spirit) John 4;24,1:18; Kolose 1:15; Rom 1:20\n13. A nungta Pasian (Alive) Matthai 16:16; Timoti masa 3:15\nI Pasian’ hihtheihna, vangliatnate ngaihsun leng, biak loh theih loh a biaktak Pasian ahi hi. Hiteng vekpi pen eima ngaihsut tawm hilo a, Lai Siangtho ii gen i biak Pasian thu ahi hi. Matthai 6:33 sunga Pasian hong piaksa kamciam mah bangin Ama gam le Ama deihna zong masa leng nadangte ahi i deih i kisap van le nate hong pia ding hi. Mihingte in i deih teng zong masa ihih manin Pasian maipha sungah lutzo lo hi hangh. Pasian’ hihna thei masa-in i lungtang ah sang masa leng thu-um mi ki-hipan hi. Khutdawh ngen bangin nget kul nawn lo a, Pasian’ hihna teltakpi leng I muan ding bek kisam hi. I nuntakna hong kikhel takpi ding a, i muan takpi leh i gamtatna hong kikhel ding hi. I kikhel pah theihte kikhel pah ding in, ei tha tawh i zawh lohte Pasian Kha Siangtho in hong huh ding hi. Topa muangkawm mahin hanciam a, i nuntak ding ahi hi. Vekpi Topa’n thupha hong pia ta hen.\n« New Worship Service Time-Table Athak Nuntakna (Matthew 16:13-24) ~ Pastor Ai Lian Pau »


url: =Kikawi tawng ee, lam tawng ee ~ Rev. Hau Khen Kham :: ZOMI DAILY\nposted on 22 August 2016 at 3:00 pm Lomkholna: Article, Ngeina\nTuhun khangthak mi pawlkhat in khanglui i pi i pute neumuhin niammuhkha uh a, a laphuahna le a lasakna uh tungtawnin kilangkhiasak uh hi. Hih laikungpu in hih thu pen kikhialkha thei ding hi, ci-in a mu hi. Bangbang ahi zongin i laphuahte le i lasakte (Zola, Biakinn (hymm) la, zawlla (lovesong), khangthak la (revival song …) pen kikona, ki-elna, kikapna late hi lozawin; ki-itna, kingaihna, kikhualna, kipumkhatna late ahih ding a thupipen ahi hi.\nPrevious: Thomas Jefferson’ tangthu ~ Thang Khan Lian\nNext: Rakhine kipawlna pan All-D ngahte Pahtawina kipia


url: =Zomi te sungah Innteek asep sawm “Virus” :: ZOMI DAILY\nposted on 3 May 2015 at 10:45 pm Lomkholna: LengtongPauno, News, Politics, Zomi\nTel masak ding:\nZomi kacih ciangin J.H.Cope topa’ hong bawlsak lai zanga, kamphen (kamlet) akisamlo leh “R” azanglo teng ahuamsak kahi hi. Ahang pen, E’n Zomi cici a ihuam huamsak hang…., amau na ki huamsak vetlo, amau zong Laimi ci a hong huamhuam sak hang…., ei na ki huamsak vetlo………ai’na?????\nI khuaveng CNF te’ sunga tanu, haitawi, tuitak, thalloh, baangkua, sanggam, Pu, nautaang asem te’ tungah veina\n1. Esau in mehkuang khat tawh inn/gamh/gou luahza zuak ahih manin akhanggui ah Esau kisim (kilo)khalo hi. Abraham, Isacc, Jacob bek kici hi.\n(An/meh kuang khat tawh i minam zuakkei ni.)\n2.Pasian lunggeel na tawh Cope topa’ hong bawlkhiat lai le pau azang zawdeuh khua, nam le gui te’…… innpi/nampi lungsim neih zawhloh na, gitnat loh na, thaneem na pen thapia/panpih sawmlo a…., pau ki banglo kamphen izat, i phaitam te’ pau “R” nangawn “Aal” ci zawzen liang napi hangh in bulphuh (bullet) zaw kha mawk.\n(Na sisan in thu hong gen ding hi.)\n3. U zaw, nampi, tulpi, innpi, Pu…..i ut leh pa le tate sang’n ngaihsutna, lungsim picin’ zawk leh tangzai’zawk kul a, Pa i ut lezong ta le tute sang’n picin’zawk akul hi.\n(Nautum lungsim kuaciik tawh Tulpi sepsawm kei ni)\n4. I khuaveeng te’ hong thahlup a, asi te pen Mizo gam (India) tawh kinai khuate hizaw deuh ahih manin, asi aliam a omlo khua te in a mipih a sapih, nuntak na ataan’lawh a sanggam te sangin a thatlum akaplum khuaveeng te gumzaw khial khakhong!\n(Na cidam na nopsak lai in mi’nau na hi a, nasih nanat ciang’n kei’nau na hih sese)\n5. What is the meaning of “ZO”.\n“Zo” icih pen “Zo” hi.\n…gam tawh zom leeng… Zogam hi.\n…khua tawh zom leeng… Zokhua hi.\n…inn tawh zom leeng… Zo inn hi.\n…mi tawh zom leeng… Zomi hi.\n…thau tawh zom leeng… Zothau hi.\n…ak/vok tawh zom leeng… Zo ak/Zovok hi.\n…puan/niik tawh zom leeng… Zopuan/Zoniik hi.\n(“ZO” cih lian bek pen bang hiam cih ki theilo hi.)\nThuumna le Tauna:\nHibang lai konggelh ciangin kamphen azanglo Zomi khempeuh kipawl khat ki honkhat lehang zong…., mi namdang te’zasan kuang zong dim zolo ding…., amau te’malta meh zah zong phalo ding hihangh. I khawisa ganhing (Sial, bawng,vok) te i sehsat sangin apumin zuak leeng man tamzaw hi. A leii, a meii leh a khecin nangawn in manh nei hi.\nI khuaveeng te pen aki mawk huat hilo hi.A sungthu uh tel lehang…., ngaihthei ding hilo hi. “Zomi” pen “Laimi” tawh hong dem masa uh hi. Lia le taang pen Salai le mai tawh hong melhsak uh hi. Hong zo kisa lo uh ahih manin “CHIN” a bulphuh hong ki neih kik uh a…., ahun atun’ (cin’) ciangin Chin pen “LAI” tawh laihziau ding uh hi.\nKIDOP DING THU:\nA sawt nawnlo in Zomi te’ ki pumkhat/ki thutuah ding adah (alung himawh) mahmah “C” te in khua le tui, nam le gui, kampau awsuah tawh nam khen thaang na “Virus” hong khah thuah lai ding uh hi. Tu laitak a “Zo, Sizang, Tedim” ci a phel thum hong suah zong “C” Virus (a Pastor) a Pasian naseem teng mah ahi hi. Tu’n aban ah Teizang, Saizang, Phaileng, Khuano, Vangteh, Losau, Dim…..etc cihdan in Virus nasia tak in 2015 kum kiteel ma teiiteii in hong lut ding a, tu laitak a Esau sanggam te’ngah sang’ a tamzaw tham, sum tampi tawh guai in sawl ding uh ahih manin i mi muan’ penpen teng mah hong gamtaang kha lai ding uh hi. Kidawm siam ni.\nPa Cin Za Hu Pau @ MunKhai’pa\nPrevious: Zusa no tangthu\nNext: Tuithang ah Cope topa laibusaal kihong ~ Peter Suumpi\nDaniel Mangpu says\n6 March 2016 at 7:49 am\nDiksa mah mah ingh ei Lengtong Pauno na laigelh, lungsimah vom vilvel ding leh pilvang mah mah ding kitangsam in cei\nLaw te aw,\nKidawp ding kammal ongki gen ciang maw namangnop leh mang inla nazuinop kei leh zui apha te zui sawm lehang kisum lohi.\nGtn; na na bombi zip kaihding namang ngilh leh hongkiphawk sak hunhun in kaito pah lel in tua hi leh, nakhial kei ding hi., tua hilo aa ahang nazonzon thapaih leh mimawl nacihsangbel mawlpi.. aive.\nHanciam khawmni ih om napeuh pan.


url: =Khangtoh nang lampi ~ Cin Lian Khai :: ZOMI DAILY\nposted on 9 October 2017 at 10:03 am Lomkholna: Cinliankhai, News, Politics, Zomi\nThumatai: (Introduction) :: Minam khat Gam khat a khangtoh nang in lampi om hamtang ding hi. Zogam leh Zomi ih khangtoh nang lampi ih tawn kha hiam. Zogam Zomi a khantoh nang lampi hong dal a omkha hiam.\nA khangto minam ih hih theih nang in, akhangto gam leh a hoih kiukna nuai ah teng kisam ding hi. Tulaitak leitung a, akhangto khin gamte pen a diakdiak in kiukna hoih a nei gamte ahi hi. Zomite ih khangtoh theih nang in kiukna hoih sung ah ih khuasak kisam hi. 1947 panlong kibelpawlna khitteh Kawlgam kivaihawmdan hong ki lehbulh in Zomite zong Kawl Galkapte Ukna (Dictatorship) khutsung ah kitung kha in kinaklah mahmah hi. Tua kiukna hoihlo sung ah, Zomite minam picing khat ih hihhang in minam khat in hong kiciamteh lo a, Kawlten amau ut bangbang in hongsam uh ahi hi. Zomite namdangten’ hong nengniamna khutsung pan in kikhangto theilo hi. Minam picing khat leh Thuneihna bukim (Zomi Identity and Self Determination), Zomite Burmabup leh Leitungbup minam tuamtuamte tawh liangko kikim ( Equality and Human Rights)in hamphatna akikim ih ngah mateng in, khangtoh nang lampi tawh a ki gamla mahmah ihhi hi.\nMihing Hihna ( Human Rights)\nHuman Rights cihciang in, tennamun, khua, minam, beh, numei-pasal, mel, avom-akang, pau, lai, biakna, mipil- mihai, mizawng- mihau, khutlekhe kim-khutlekhe kimlo cihbangte ki deidanna omlo a mihing khat hihna a kikim in ki zahtaksak ciatna ahi hi. Tua tawh kisai in, General Assembly of the United Nations in 10 December 1948 innah, “The Universal Declaration of Human Rights” ci-in article 30 gelhkhia hi.\nMihing khempeuh pen, (1) Suakta in kikim hi (free and equal), (2) Kilamdangna hang ki enneu/tuambawl theilo hi (no discrimination), (3) Suahtakna leh ngaihmuanna tawh nungta hi (right to life), (4) Sal-Sila in kibawl theilo hi (no slavery), (5) Kisimmawh in kibawlsia theilo hi (no torture), (6) Thukham akibang in zang thei hi. (Recognition as person before law), (7) Thukham in gumtuam cihbang omlo in a kibang in kem ding (equal law protection), (8) Thukhen zum in akikim leh thuman tawh thukhen ding ( Justice), (9) Ahang omlo in, kiman, thongsung kipuak, gampan kihawl khia cihbang om theilo ding (No arbitrary arrest), (10) Thusitna, Ze-etna, Gimna kimawkpiak theilo (The Right to Fair trail),\n(11) Amanlo Teci tawh kimawhsak theilo a, Akhialhlohlam Teci pang thei hi( Innocent until proven Guilty), (12)Kuaman min mawk siatsak, mawk nawngkaisak, mawk buaisak theilo hi (Privacy), (13) Suakta takin gamsung ah sungtum pusuak thei hi (Freedom of movement), (14) Gamsung ah lauhuai bawlsiatna ih thuak leh gamdang ah ngaihmuanna kizong thei hi (The right to asylum), (15) Gamdangmi kisuak thei hi(The right to a nationality), (16) Kumcing khinsate kiteng in suanlekhak neithei ban ah, numei leh pasal kiteng in kikhen ahizong akikim hi(Marriage and family), (17) Teci kician lo in Van kimawk sutsak cihbang om theilo a, ama van ahihman in a deihdeihna ah zangthei hawmthei hi (Your own things), (18) Biakna,Upna, Ngaihsutna,suakta takin neithei hi (Freedom of thought),(19) Lungsim, Ngaihsutna,Deihna, Gelna suakta takin genkhia thei (freedom of expression), (20) Deihna mun ah suakta takin, kikaikhawm,lungpho thei, kuaman anna tawh hongsawl hong dal theilo (Meet where you like),\n(21) Suakta takin gamvai sai,sem thei banah, makai tel thei(The right to democracy), (22) Cina or Tek in omciang Inn, Cidamnang Zatui-Zaha,Pilna,Naupang Kepna, leh nuntaknang Sumlepai kicing huhna hong uk Kumpi tungpan ngahthei(The right to social security), (23) Nasep nei-in thaman akilawm akituak ngah banah sumlei sumzuakna suakta takin bawl thei (Workers’ rights), (24) Nasepna pan tawlnga thei (The right to rest) (25) Nungtaknang akicing sumlepai nekledawn, innlelo Kumpi kiang ngen thei( The Right to have adequate living standard), (26) Pilna ngah nang, tanli nuaisiah akhong in kah ding ban ah laisin ding nulepaten telthei hi (The right to education), (27) Midangte’ Ngaihsutna, vanbawl, Laigelh cihte phalna omlo in zang theilo hi (Culture and copyright/Economic), (28) Nate a banban in paisak ding, Kumpi pa hihman in,masa, deihsak cihbang omtuan lo ding( A free and fair world/Social Oder), (29) Midangte suaktakna leh hihna zahtak sak ding (Our responsibilities/ duty to community), (30) A tung a thuneihna (rights) khempeuh kuaman hong laksak theilo hi (Nobody can take away these rights and freedoms from us.)\nZomiten Ngah Nailo( Zomi Rights Violation)\nAhihhang in Zomite ih tenna gamuk Kumpiten’ Ih thuneihna hong pialo uh a, hong bawlsia uh hi. Atung a Human Rights 30te ih ngahloh hang in, Mihing khat in, a kisap phadiakdeuhte zong kicingtak in, ih nei zo naikei hi, tuate pen Pilna Siamna (Education), Sumlei Sumzuakna(Economy), Kizopna Lampi ( Transportation), Meitang, Meitha( Electricity), Tui( Water Supply), Inn lehLo(Housing),Kihotheihna (Communication),Cidamna(Health), Bitna/Lungmuanna( Security), Khua le Tuivai( Social Welfare), Lai Lam (Literature), Ngeina(Culture), Tumging leh Gualnopna( Music and Entertainment), Kimawlna( Sports) ahihi. Hihteng pen mihing omna khepeuh a, omloh phamawhte a hi a, Zomiten a kicing in ihnei nai kei hi. Zomiten mihing hihna hang ih ngaihnai loh ahi hi( Zomi Rights Violation).\nZomi Pekkhat Namdangte Pekkhat, liangko kikim mang hi-in Zomiten Ih hihna( Rights) a neibang hileng, hih anuai a, kigelh sukteng, tangthu ding a, Zogam Paallun kici thei ding hi.\nSanginn khempeuh suang innpi in leitungbup level in kilam ding ban ah Zogam ah University namcin om in gam khangtote pan a hoih penpen siate tawh khut kilen in Zomite pilna siamna sin ding hi.Nidang in tate sangkah sakzolo nule pate in, a tate sangkah man sumngah ban ah Nidang in Zolai tan 4 ciang bek hong kisinsak pen Zogam hong paalun ciang lai a tamzaw Zolai tawh kisin ta ding hi.\nSumlei Sumzuakna( Economy)\nSum lei sumzaukna ah a zawng ahau, a thuneilo ki deidan lo in kidem ziahziah ding a, tangpi tangta pha tuam ding hi.Zogam leitang a Pasian hongpiak leisung leipua sumpiang khempeuh Zomite sem in Zomiten hamphat pih hauhpih ding hi.Zogam leisa tawh kituak Singkung Lopa le khaici namcin kisuan ding a, leitungbup ah Zogam bawl vante in tamman in Zomite hau in minthang ding hi.Leitung bup sumbawl, khualzinte tawh suakta tak in kizom in, Zogam a mualhoihte ah khualzinmi tam mahmah ding a, Zomiten hamphat pih mahmah ding hi.\nKizopna Lampi (Transportation)\nZogam khuano khempeuh ah Cement kizuk dikdek lampi hoih mahmah tung ding a, Zomite khetawh khuazin cihbang omnawn lo in, mawtaw hoihnono tawh tai zialzial ding hi.A tawmpen khuapi le khua sawm ah Vanleng tualpi om ding in, khualzin mi phul ziahziah ding hi.\nZogam Khua khempeuh ah meitang lua kisa Vangam bang in tee dimdiam ding a Zogam etlawm mahmah banah, sing puakpuak kullo in meitawh anletui kihuan ding hi.\nZomi khempeuh in tui tawh patauh kul hetlo I mualdawn pan thu siangtho cidam huai mahmah, tuitawi kullo in innsung hong tung ding hi.Tuate hang in Zomite tawldam cidam pil in khansau ding hi.\nInn khempeuh suanginn in kilam ding ban ah, gamgi kizopna ah Sumbawlna Innpi ( Trade Centre) a kicing mahmah in kilam ding a, Zomiten huahpih minthang pih mahmah ding hi.\nZogam mun khempeuh ah, leitung bup tawh kibang in phone le internet tuamtuamte man olno tak in mikhem peuh in zang thei in, I hunzatdan hon olsak ban ah I tawl hong dam sak mahmah ding hi. Leitung bup Radio le TV station Zogam mun tampi ah om in Zomite thutheihna le pilna khang in a kiam ngeilo in pilin hauden ding hi.\nZatopi hoih, Siavuan siam, Vanzat hoih kicing le Helicopter kicing a tawmpen khuasawm ah om ding a hihman in natna neu nono le nausuahna hang in Zomite sinawn lo ding a, Zomite cidam in khansau ding hi. Cidam leng sum kikhol thei a hihman in kihauh lawh liang ding hi. Tua ban ah khua khempeuh ah a kicing in siavuan siam kikoih ding hi.\nZomi galkapte kumpi galkap tang in hong ding ding uh a, nidang a kisimmawh bawl, kibawlsiatnate omnawn lo in Zomite bitna ding Zomiten sem ding a, Zogam le Zomi lungmuang mahmah ding hi.\nKhua le Tuivai( Social Welfare)\nKumpi sumtawh Zomi Khangno kipawlna in khua khempeuh ah om in veng le paam vai tanu sem ding a, leitung bup a Zomi laizomte lungnop khawlmun ding mun le muan hoihtak bawlsak in Zomite ki-itna khangsak semsem ding hi.\nZogam Khua khempeuh ah Laibusal le laibu namcin kikoih ding a, Zomi khempeuh in khantohna in zang ding hi. Tua ban ah Zolai pen University dong kisin ding a hihman in Zomiten lai kician khat nei ding hi.\nZongeina kepna Inn hoih tampi, Zongeina Sinna sangte, le Zongeina kemcing ding kipawlna gina khua khempeuh ah kikoih ding a, Zomite ngeina leitungbup in hong theihpih in Zomite minthang in hau semsem ding hi.\nTumging leh Gualnopna( Music and Entertainment):\nKumpi sum zang in Zomite sung ah tumging le la tawh kisai Innpi,vanhoihkim le kipawlna kician mahmah om ding a, a uk le talent neite kipattah ban ah leitung bup ah minthang in hong hauzo ding hi.\nKumpi sum zang in Zogam ah kimawlna mun innsung(indoor) le innpua(outdoor) kicing le leitungbup sen in kibawl ding a, Zosuan talent nei le a ukte kipawlna in pattah in leitung bup ah minthang ban ah Zomite hong pahtawi ding hi.\nTua ahihman in khangtohna lampipen Zomi mihing hihna ngahna leh Zomi leh Zomi kiukna (Zomi Human Rights and Self-determination) a hihi. Hihthu pen khatbek tawh kisai thu a hikei a, Zomi khempeuh tawh kisai thu ahi hi( Politics tasks everybody).Zomite ih khangtoh nang in paupau hun hinawnlo, leitungbup Zomi in ih minam leh ih gam a ding nasep hunta hi( Time for global Zomi action). A tom pen in Zomi State ih ngah kisam ahihi.\nZomi In Kapiang;\nZomi In Ka Siding.\nPrevious: Khakhat sungin OT nai 159 sungtak sem ahih manin sihlawh\nNext: Gitlohna kongvang (the door of evil) ~ Dim Lun Zam


url: =Bartz (mbgtz88) on Pinterest\n"Fall in love like the leaves of autumn"\n*2015 new year ..new life*\nQue viva le amour y le food <3\nThe HouseBaby FoodsBaby MealsBaby Finger FoodsKids MealsFamily MealsKid Foods10 Month Old FoodChickpea PattiesRevenueDelicious FoodFoodThermomix RecipeRecipe IdeasTryCuisinesForward\nToddler MealsToddler FoodBaby MealsToddler Friendly MealsBaby BreakfastBaby FoodsKid FoodsReal FoodsSoul FoodThe BabyEatPalletsFood For ChildrenChildrenMealsCuisinesForward\nVeggie Mini Frittata - My toddler and my 10 month old both love these! I make a bunch at the beginning of the week and reheat each day for breakfast.\nBaby Food RecipesToddler RecipesToddler FoodToddler MealsOatmeal Cookies RecipeFood For KidsA WellFood IdeasSnacks IdeasCookForward\nSugarless Oatmeal Banana Cookies- Great for Babies! INGREDIENTS 1 cup quick oats cup plus one tablespoon milk teaspoon vanilla 1 mashed banana 3 tablespoons of melted organic butter cup organic whole wheat flour\nItalian Street FoodCannoliSicilianPastriesThe GoodTravel InspirationThe StreetsRomeYour LifeForward\ndelicious Sicilian cannoli with candied cherries and oranges


url: =ZAM Thupuak: July 27, 2014\nKipawlna Picing 5 Teng Kimuhkhop KiknaJuly 19 ni nitak nai 5pm pan 9pm ciang CRC, ACR, ZAM, FRO leh DAAI makaite kimuhkhop kikna DAAI zumah ki nei kik thei leuleu hi.\nAbeisa May leh June kha sung kimuh khopna panin hih kipawlna 5 teng zum seal ngiat tumin UNHCR ulian penpa Mr. Richard Towle leh a lawmte 6 tawh kimuh khop ding ngetna kineihna tungtawnin June 18 ni-in atung a kipawlna 5 teng tawh holimna kinei thei khin a, mipi te ading min manlo tawh kisai dotcianna leh atuak kha te daan a tawm theithei hong piak sakna dingun ngetna kinei khin a tampi takin phattuamna ngah hi.\nTutung kimuh khopna ah anuai ateng kikum khawm thei-in ulian te zong kimuh khop kik ding geelna kinei hi.\nMin kibat vai sapna angah te amau UN card ngahna kipawlna zumah pai masa thei leh hoih.\nInnkuan lutpih thei nailo te aman lang a hong sap theih na ding hih kipawlna 5 in huhna nget ding.\nInnkuan lutpih khin thei napi-in gamtel leh a dang maban a kisam pah theilo te a ding hih kipawlna 5 in huhna nget ding.\nP3 vai tawh kisai MY No. ngah khinsa UN ngah nailo te UN min sanna ngah mengmeng theihna ding ngetsak ding.\nAustralia 842 form vai tawh kisai in atawm pen a beisa kumte zah mah la ding cih thu kiza.\n93 Visa vai tawh kisai thuthak omteng kikum khawm.\nKimat le kihen vai tawh kisai in thongkia khempeuh Body No. leh thong min ngah khiat zawhna ding leh OPI ah tensak ding.\n2013 UN min sanna ngah ding a sazian lutsa, a sapsa tuni ciang dong a kikhinto te ading nget sak kik ding.\nHunman ciangin DAAI kipawlna in nitak an lim mahmah hong nekpih hi. September 20 ni ciangin ZAM in inntek semin kimuh kikna om ding hi.\nVisa 93 a ngakte theihding thukinUS gampan in Visa 93 tawh sapding a ngak peuhmah in na pumngak kei un. Na Case uh Malaysia US Embassy hongtungkhin honkhat om a, ahi zongin US Embassy pan hong Contact theilo uhhi. A buaihuai khatah Malaysia US Embassy pan Phone tawh hongsap uhciang in a Phone Number avek in suaklo a, Missed Call ihmuphial zongin sapkiktheih omlo hi. Pawlkhat te’n nasepna ah Phone lenmanlo cihtengtawh Contact ki ngahzolo honkhat om hi.\nTukha July 23 ni in hih Visa 93 vaitawh akisam pawlkhat US Embassy ah Interview ki paipih a, apaithei sunsunte avai siangpah suak ahih manin lungdam huaihi. Ahi zongin Contact aki ngahzo tuanlo honkhatmah omlai veve ahih manin, August khasung khatvei hong samkikding uhhi. Tuahunbeek alapzo dingin na meltheih tanau te sungah Visa 93 tawh a ngak aomleh na zasaksawn un. US pan asamding te kiangah na hopih unla, a Lawyer ahih keileh a Agency te kiangah na kansak un. Tua hileh August khasung in Interview ki luttheipah khadinghi. Tua ahih manin hih Visa 93 vai tawh aki sawhkha limlim in navai uh pumngakcip lo a, kanzelzel ding kisam hi. Visa vai tawh kizopna ding: Mangsen 016 374 9423\nZWO pan ReportUNHCR-CDUki sapna tawh kizui in Numei makai teng July 24 ni-inMeeting UNHCR Conference hall ah kikah thei hi.\nDepartment (4) pan in thugenna hong nei uh hi. A masa pen in, IAD (Individual Assistance Desk)in koici danin sum-leh-paai tawh kihuh thei cih hong tangko khia hi.\nSum leh paai tawh koici te kihuh:\nDongtuak nasem zolote kha 2 sung kihuh thei.\nDeih loh pen in akiman/accident tuak ding,zi nasem theilo, a tate neulai/sangkah cih bangleh kihuh thei.\nBang daninIADtheisak ding:\nIAD laikhak ding.\nSiavuan laidamlohna lai pua hamtang ding.\nNaupaai te theih ding:Naupaai te leh MCH ahih kei leh UNHCR tawh a kizom Clinic te ah pai hamtang ding. Nagil agol khit bek teh napai leh nanau pen kha (4,6) bang na cing khinta ahih manin damlo khat hi leh zong kibawl ding haksata hi. Gentehna in na naupaai sung na si tawm mahmah, nang lah ki-en sak ngei selo ding, tuahileteh nau nasuah ding ciang nasi tawm dinga nausuak theilo in om ding hi teh. Ahih kei leh nau nasuak phial zongin nau pendam suaklo ding hi cih thu zong hong thei sak uh hi.\nEDU panin amau ngimna hong gen uh hi. June, 2014 ciang pasalno 16910 leh numeino 13939 om hi. Tua pen ei Refugee te kiciaptehna tawh hi leh kum 18 cing nailo te cihna hi.\nPrimarySecondary in hong khen uh a,Primarytheikum 6-13 in ciamteh uh a, naupang 9210 om lakah 4552 bek sangkah uh hi.Secondarythei ciang pen Kum 14-17ciamteh uh a, naupang 6355 om lakah 864 bek sangkah uh. Adang teng koiah om? Na sem maw or khutdawhngen sak? ci-in dotna hong bawl uh hi.ah UNHCR sang, (120) val ki nei-in Volunteers sia 300 val kinei hi.\nSangsia te’n naupang te koici lai hilh ding.\nNaupang khat amau family file leh sang registration sungah min kibang lote sit.\nNaupang khat ahih leh sangkah hamtang.\nNaupang sangkah lo, Nu leh pan sum nei lo ahih leh Sangsia te’nah nu leh pa haksatna va genpih ding.\nLaisimbu kicinglo ahih manin kumcin simin laibute apkim hamtang ding.\nSangah van bang teng kisam? Naupangte bang kisam? cih teng zong ki-en koikoi hi.Sum tawh lei ding hileng (tein 5) bang ki sam ahih manin kilei zolo hi.\nOPI: Immigration te’n hongmat leh ni (14) sung kem uh a, ki lakhia thei nawnlo uh hi. Pasal kimanzi in UN card nei khat ahih leh a nambat ciamteh sitset in UN interview naneihkazi/kapsal Card number hi cithei leh amau ading in lem pen hi.\n17 August 2010 khitzawh UN ngahteKipawlna makaite UN tawh kimuh khopna pan hita leh USRAP khutletbu sungpan hita leh ZAM-ECM kimuh khopna te pan ahun zui a i gengensa ahi 17 August 2010 khit a UN ngahte US kumpi in lakna ding sazian sungah tuni ciang a kihelzo nailo phot hong suak hi.\n17 August 2010 khit UN ngah te i cih ciangin damlohna tawh ngahte, thong pan ngahte a tamzaw hong ding uh a, 354 tawh kipan ding a, UN zumpi pan ngah te cihna hi. 2013 a Mobile Registration (MR) UN kipiak lai a ngah 791 tawh kipan te hong hi nailo hi.\nSepnasa om mah bangin 17 August 2010 khit a UN ngah 354 te ZAM zumpi pan amau lung-gulhna tawh kizui-in lai ki gelhsak den hi. Thuthak hi panpan nawnlo hi.\nLungdam – Ryan Emmanuel CherKaalnih sung sitset ZEC-M&T sangah deihsakna tak tawh ih sang naupangte lai hong hilhsak khit ciangin ama sum mah bei-in sangsia teng, sang naupang teng leh ZAM palaai khempeuh July 25 ni-in sun-an (Lunch) hong nekpih lai hi. ZEC sang adingin Science vangil te zong hong pia khia hi.\nZEC Sports Day nuamtak kizoJuly 19 ni-in Malaysia gamsung mun tuamtuam a om Zomi Education Center te ahi theizah kigawm khawmin SMK Raja Ali sang huangpi sungah kimawlna kibawl pih hi. ZEC sang 10 lakah sang 6 kihel thei-in naupangte thangah in nuamsa thei mahmah uh hi. Sang naupang kigawm 250 bangin hih kimawlna ah kihel thei uh hi.\nAhih theih leh kimuhkholh hoih penpenTulaitak pen UN in min kibang te anak sap mahmah laitak hi-in Zomi sungah tua dan a tuak kha a om leh bang mah launa ding omlo hi. UN zumpi na paima in kamlette ahih kei leh zum asem palaai te tawh kimu khol thei le teh hoih penpen.\nTukal Palaai te buaipih diak tengDon Gin Thong (Lailo) Pakan Nanak Camp ah ki buaipih.\nLailo khuami Thawn Khen Mang, Pau Khan Kim Juru Camp pan 21 July, 2014 in hong suakta hi.\nKap Do Langh, Niang Giak Ma, Tan Sian Kok, Thawn Khan Sut leh Dal Suan Piang Semenyih Camp ah ki buaipih.\nPum Sian Mang (Sawbua) leh Vung Sian Lem Cing (Sawbua) Tenah Merah Camp ah ki buaipih.\nHuaipi (Sawbua) Tenah Metah Campah ah ki buaipih.\nLailo khuami Thang Ko Sian, Gin Do Kham, Kap Deih Piang, Do Khan Pau, Thang Ngaih Mung, Thang Sial Khup leh Thang Gin Mung Bukit Jalil Camp ah ki buaipih.\nLailo khuami Nicholas Mungneu, Mung Boih leh Khai Za Do Lenggeng Camp ah ki buaipih.\nThang Min Lian (Kahngen), James Suan (Thalmual) leh Mang Kim Sing (Anlangh) July 21 ni-in Jinjang lockup ah ki buaipih.\nLian Suan Mung (Dimlo) July 21 ni-in Sepatak Balai polis ah ki buaipih.\nThang Khual Khai (Ngalzang) July 15 ni-in GHKL zatopi ah ki buaipih.\nSuan Lian (Kawlpi) 16 ni-in GHKL zatopi ah ki buaipih.\nNuampi (Keizaang) July 21 ni-in zatopi ah ki buaipih.\nLian Lun Ciin (Kawlpi) July 22 ni-in Tzuchi Clinic ah ki buaipih.\nThang Min Lian (Kahngen), James Suan (Thalmual) leh Mang Kim Sing (Anlangh) July 22 ni-in Jinjang lockup ah ki buaipih.\nLian Suan Mung (Dimlo) leh Pau Van (Tungzang) July 22 ni-in Sepatak Balai Polis ah ki buaipih.\nKhup Cin Mang (Tuicin) Langkap Camp ah July 21 ni-in ki buaipih.\nTuang Mun Lian (Anlangh), Khaipi (Dimzang) leh Sut Len Khai (Anlangh) Semenyih Camp ah July 22 ni-in ki buaipih.\nNang Sawm Pau (Laibung) thong lamah ki buaipih.\nKap Lian Thang (Tuimui) leh Tuan Kho lian (Tuimui) Shah Alam Lockup pan in 22 July in palaite buaipihna tawh sumbei lo in hong suakta thei.\nCin Lian Thang (Kaptel) Danwangi Lockup ah a kibuaipih laitak.\nNang Lam Khup (Zozaang) Petaling Jaya Balai Polis ah a kibuaipih laitak.\nHau Lian Mang (Tanzang) Klang zatopi ah 21 July in ki buaipih.\nNu Niang (Heilei) ACTS zatopi ah 22 July in ki buaipih.\nTun Bawi (Suangzang) Ampang zato ah 23 July in ki buaipih.\nNang Tul (Tuithang) 25 July in UNHCR vai ki buaipih.\nHau Thawn Khai (Zung) UKM zatopi 25 July in ki buaipih.\nPakan Nanak camp panin a hun khat lai a ki buai pihpih Zomi 20 hong suakta thei ahih manin lungdam hang.\nUNHCR-EST pan KFC a sem ding KL khua sung leh Jahor Bahru a sem ding mi honkhat nasep ki ap thei.\nNupa kikhen a nu leh ta 4 te ICMC in ZOMI Daycare ah hong puakna tawh kizui-in ZEC-Cheras ah ki om sakin counseling zong ki paipih thei.\nNisim phial mi kimatna munCIDpuansilhlo te’n a nuaia mun tengah nisim phialin miman den uh hi.\nKota Raya (Mydin mai), Pasar Seni, Kuchai Lama, Mid Valley, Setapak leh Pudu.\nZSM pan dahpihnaTonzang khuamiPaLam Piang lehSian Vung’ tapaTg. Sian Kop Mung/7/2014 ni in Kajang Zato pan asuahzawh asawtlo khat teh anuntakna beikik a hih manin ZSM zumpi pan vai khempeuh kibuaipih in nu leh pa lunggulhna ombangin Sg-Buloh hanmual ah kivui thei a, ZSM thukhun omsa bangmah in sumbei khempeuh zong zumpi panin kisik sakkhin hi. Adah akap Nu leh Pa tungah Topa’ hehnep na hong tung tahen. ZSM panin amau te tawh ih dahkhawm na ih pulak hi.\nTuipi khuami Tg. Thang Kap Lian Thang (Kum 25)pen Kawlgam pan lei lam zui in hong pai hi aa, Malaysia gamsung hong lutkhit16/6/2014 ni in Pahang State sung ah Mawtaw accident na hangin a nuntak na hong beisan hi. Lamkal tuah siatna thu ahih manin ZSM zumpi hong kikoh ciang in ZSM zumpipan Sia Tuangpu in vadelh pah hi. Kipawlna leh UN vai puak te bangmah gen ding omthei nailo ahih manin zumvai hamsat na lianpi hong om a, zumvai teng khakhat val sung kibuai pih hi, asih zawh ni (33) khit 18/7/2014 Friday ni-in ZSM zumpi pan makai te (3) leh Tuipi khua pan ahi thei teng Kuala Lumpur panin Bus khat tawh kikuan kik a, Pahang State, Temaloh khua zato pi pan siluang pua khia in Temeloh khua RC pawlpi han ah lungkim huaitak in kivui thei hi. Hi bangin leitang ngah theih na’ng hong panpih Sia Francis Khampi (ZSM thudot pi, ZCCM President) leh Temeloh khua innteek RC Pawlpi te tungah lungdam na lian mah mah hi. Adah akap Nu leh Pa, sanggam, khuapihte tawh kibangin ZSM zumpi pan’ ih dah na ih pulak hi.\nGamngai KhuamiThang Phut Pau leh Nu Vung Man Lian te’ tapa,BoscoThang Zo Mang (Kum 8)pen damloh na tuamtuam hangin Sungai Buloh zatopi panin 21/7/2014 ni inleitung nuntakna nusia in hong beisan aa, Malaysia gam sung a om Zomi RC thuzui te kipawlna phualpi “ZCCM” makaih na tawh 23/7/2014 ni in Sunggai Buloh hanmual ah lungkim huaitak in kivui thei hi. Vaihawm ZCCM makai te khempeuh leh Zomi RC thuzui khemepuh, adah akap khempeuh tawh kibangin ZSM zumpi panin ih dahkhawm na thu ih pulak hi.\nZomi te UNO ah Siampu dinmun kingah taktaktaZomi te ingak lah mahmah leh ithu ngetna ahi UNO i ameeng Economics and Social kipawlna ah Zomi Innkuan USA in anung amai ah behlap tuamtuan omhetlo in ZOMI min ngiat tawh Consultative (Siampu dinmun) 14 July, 2014 ni-in kingah taktak ta hi. Hih bang gualzawhna hongpian theih nading a vaihawm ZIUSA makai khempeuh pahtawina ipia a Pasian in thupha hong piaksak semsem henla Zomi te kumsawtpi ong makaih zawh nading un thu ngetsak lai ni.\nAtung a thutawh kizawitawn mah in ongtungding August 27-29 nisung New York khuapi sung a om UN zumpi sungah Zomi te thu avasung ziahziah ding leh gualzawhna pawipi avakhaam dingin Zomi makai 10-200 kikal vapai ziahziah ding ci uh hi.\nREMEDI/Tune Insurance leikul hamtangUNHCR-IAD pan UN ngahsa te ading zato lam huhna 50% discount pen tukum September akipan REMEDI/Tune Insurance sungah lut gaita ding ahih manin hih Insurance a leilo te UN Card neih zenzen hangin 50% discount ngah nawnlo ding. Hih Insurance Zomi alei nuam khempeuh in ZAM zumpi ah min sazian hong pia un.\nUN Zumpi 28, 29 kikhak ding!Thai galtai bukte ah min khumna census kipantaKawlgam leh Thailand kikaal a galtai te agam/akhua uh puakkik ding Thailand-Myanmar kumpi te ki thukimna om mahbang in 21 July, 2014 ni pan kipan Thai kumpi te in galtai bukte ah mincensus kipan ta uh cih thu kiza hi.\nMalaysia EBC Cialpi (Crusade) ah sapnaA (1) veina EBC-KL in Gupkhiatna thu tangkona leh thu sinna anuai a mun leh hun ah Rev. Dr. Do Suan Mung tawh kinei ding ahih manin nong kikhop, nongkah nading un, ih Topa Zeisu Khazih min tawh kongsam uhhi.\nAni : 28-30 July, 2014\nAhun : 6:00PM-9:00PM\nAni : 28 -30 July, 2014\nAhun : 1:00PM-4:30PM\nSia Lianpu: 017 370 8856\nPa Khup : 010 258 7894\nKhanpi : 012 202 4197\nZomi khempeuh SapnaA (3) veina MANNA ZCC leh MANNA WM te hanciamna tawh Christian Innkuan Thusinna & Innkuan kikhop biak piakna kinei ding.\nSpeaker : Rev. Dai Nem (Kawlgam pan)\nThusin hun : 01:00PM – 05:00PM\nBiakpiak hun : 06:00PM – 09:00PM\nKizopna ding Sia Enpi Ph.017334 2760, Sianu Deih Cing Ph.010 4321 126.\nZAM Card tawi Zomi te ading nasepUNHCR-EST nasep zonsakna Johor Bahru KFC sai a sem dingin Zomi citak mi kideih behlai hi. A lunglut khempeuh ZAM zumpi ah na min sazian uh hong piapia un. Alunglutte kizopna ding: Mangpu 019 510 6413\nZAM Zumpi honhunNisim Monday pan Sunday 9:00AM pan 5:00pm ciang kihong den. Kumpi zumkhak te kikhak ngeilo.\na m gamtuamtuam aom Zomi te ading khualna tawh ZomiDaily website\n4/14/2016 04:49:13 am\nIn most common law jurisdictions outside of the United States, this monopoly arose from an 1804 law\n11/27/2016 06:40:31 pm\n1/4/2017 08:42:49 pm\nNice information which you have put over this blog thanks for sharing this article with us and looking forward for the high quality content on your blog.


url: =Mi Khat Suah Na Ding Kal (17) te - Zomi Community Network - Your Network\nMi Khat Suah Na Ding Kal (17) te\nPosted by ngalliam on November 21, 2009 at 1:04am\n1.Tupna kip khat neih teutau-na\n* I kipatcin mah-in zawhngaap pah in, i zuih ding lampi siang theih sensan ding.\n2. Ngaih sutkhaak/khingkhai theihna/ lungtangh paaipi khat nei ding.\n* Mi nih leh thum pan a tungsiah tawh kipawl khawm-in amau huhna leh ki pawlkhawm-aa lung kihualna zong ding.\n3. Ki muanngam-na nei ding\nI lungsim sung-aa i ngimna, i lunggulh, ih-geelna teeng, sumtangh bang in ngaih sun-a, kung lam manawh-aa taai ding. Muituum bang-aa ngim khawm ding.\n4 .Ei mahmah ki thalawp-suahna\n* Ei mahmah ih lawp vanvan-na in, ih maailam-ah a-kithuak theilo gualzawhna I ngah na ding lah hi-in, mite tawh kizop na–ah maaineu na ding pan zong hong daal sak hi.\n5.Kalsau sak diatduat lel ding.\n*Na a-hoih lam vive in ngaihsun-in, ngahzah ding lamen kawm-in sepna nei pah-in, ih sep tanhtanh ih lawhcingh na in ngaihsun pahpah ding.\n6. Ei mahmah ki pan pah tenghtengh ding.\n*Ih sung-a akimu theilo a thahaat mahmah "Na" khat om-in tua-in ih gualzawh na ding–aa thazaa hoih mahmah khat hi "muhkholh theihna" ahihi.\n7.Kua mah-in hong theihpih loh thubullet khat nei gige ding.\n* Ei leh ei ki khalzawhna limhphatak-in keemcing den-in, tua tawh ih ngaihsutna leh ih lungsim ki phawng sak tawntung ding.\n8. Lunglutna leh ukna khat nei ding.\n*Lungsim khempeuh-i ki gawmtuahna leh ih ngaihsutna thagui citeeng peen ngimna saang peen-ii "lim leh meel leh ngaihsuttawp-na" hi sak ding.\n9. Lungtup mahmah na/uk vanvan na ( Ui meei kanng bang)\n* Lungtup mahmahna ih neih teh tua in hong huh bek hilo in,ih maailam geelna teeng hong mutel sak hi.\n10. Ih sunmangh-in ih uk khat geelgeel/ ngaihsutsutna\n* I lungsim ngaihsutna tawh ei tumtak-in na semsem in, tupna khempeuh ah, gaal-maai, sa-maai aa om bang-in ki ging deen-aa, i ngaihsut ngei khat taw-phah kawm-in ngaihsutna thak lala ding.\n11. Haksatna hong tunteh koici nan ding cih ki ging kinkeen ding.\n* Haanciamna leh lutang phumngam-aa na sepna peen mikim neih hi in, tuate tungtawn aa na thempueh ii paaizia ki theitoto ahihman-in tua bangsa kawmkawm-aa, damdam damdam-a ih zuih tohtoh kei leh picing dihmun kitung ngeilo ding.\n12. Hun leh sum na zeekna daan ding geel-in\n*Migualzo nuamte–in, na khat peuhpeuh-ah ama geel bang-in hong hih siah saplo ding cih thei uh hi. Tua ahih man-in, thu khat peuhpeuh–ah thuneuno khat hang peuh tawh amai vaaite kipelhsak tualloleuleu uh hi.\n13.Khuasakzia leh lungsimsiangthona\n*Ei pumpi ki uk zawh nang-in ih lungsim ngaihsutna tung-a kinga–in, tua peen hauhna kipat na hipah hi.\n14. Kiciantak-aa ngaihsutna\n*Ki ciantak-aa ngaihsutna nei mi-in hih ih leeitung nuntakna-ah thuhoih leh thuhoihlo ki kalhelh ahih lam tel mahmah ahih man-in a tawntung-in thukhingkhai–in thu leh la paai zia te ah sazawi-aa sa pang bang-in ki ging kinken uh hi.\n15.Lungsim pumpi cidamna\n*Ngaihsuttheihna leh thu hoihnono ih muh zawh na peen ih lungsim pumpi cidam na tung pan bek hong luang kia thei hi.\n*Sep zawh bawl zawhna leh picing dinmun cih peen khat leh khat kikum khawmkhawm–aa, tawmtawm tawmtawm-a ki hawpsawnna tungtawn pan hong piang khia na hihi.\n17.Leeitung khua hun paai zia lungngai ding\n*Leeitung khuahun ki heekzia peen leeitung vaannuai-ii zuih thuthun hi-in, tua dung zuui-aa ih mihing te zuih ding thu om te aki sam bangbang-aa, amunmun ahunhun-aa, bulh thei mengmeng-aa, ih leen leklek theih ding ki sam hi.\n“Hih daan lampi ih zuih ding peen acil-lam bel ki ngaploh nena–in, om ding hi mahta leh damdam damdam, tawmtawm tawmtawm, themthem themthem-in ih kaalsuan zawh leh lah, nuam kisa toto ding-aa ih theihloh kaal-in ih masuan tampi nana ki hial beengbaang ding-a, tua pan na nung na leh et kik teh, na tha honglawp san-in vill vill vill vill nasa ding hi.”\nTranslated: Nepollian Hill- 17 STEPS FOR RICHES\nComment by man nuam on October 2, 2010 at 8:48pm\nhi bang a thei huai thu te nong at thank.Hong at kik zel o maw.\nComment by ngalliam on March 26, 2010 at 1:55am\nTua bang nong cih teh, ka lungdam mahmah eei , Cinglek bang-aa Pasian it, Minam it, khantohna deih Zomi tuai laai momno, Lia leh Taang tampi hong piang kia ta heen ciin, thu ka ngeen hi.\nComment by cinglek on March 25, 2010 at 4:40pm\nHihbang a lai thupi leh theih huai te nong post khiat man in lungdam mahmah ei.\nComment by mung pi on March 8, 2010 at 6:55pm\nU ngalliam aw na laiat hoihtak ei ka sim ciang maw nuamsa ngiat mai ing hih bang dan in ka nuntak tak zawh na'ng in na hanciam tong ei nuntak pih ing lai hoih nono leh lai thupi nono ong atat zel o maw lungdam mamah ing ei Topa'n thupha ongpia ta hen maw.\nComment by Naulak Dim on February 15, 2010 at 4:41am\nU NgalLiam, thupi leh man nei post khat hi. Tua bang lian in han ciam pah lian ning. Hih bang aa nong share Lung dam mah mah ei. Topa' thupha maw.